'GOSIP MANJA' DENGAN USTAZ - ABBY ABADI MALU KUCING

Masihkah anda ingat dengan gosip manja Aby Abadi dengan ustaz Khairul Azli yang 'dikenenkan' oleh rakan baiknya Azza?

Meskipun ada video yang memaparkan mereka bergurau tentang jodoh, namun Abby tetap menafikan yang ustaz itu sebagai kekasih barunya. Katanya, lelaki itu hanya sekadar kawan lama yang dia kenal.

Namun apa yang menarik, Khairul Azli sebenarnya mengajar anak-anak Abby Abadi dan dirinya mengaji Al-Quran. Perkenalan mereka kini sudah menjangkau usia 4 tahun.

"Janganlah cakap macam-macam, sebagai wanita saya malu dan tak manislah. Dia bukan kekasih baru, tapi kawan dah lama kenal. Saya tak boleh nak komen apa-apa lagi mengenai status kami.

"Dia bukan kekasih baru seperti yang ramai sudah salah sangka. Kami dah kenal empat tahun sebenarnya. Dia yang mengajar anak-anak dan saya mengaji sebelum ini sebab itu kami panggil dia ustaz.

"Hakikatnya kami bukan kawan biasa tapi memang baik. Cuma janganlah tanya lebih lanjut sebab tak manis saya nak cakap mengenai soal hubungan. Semuanya masih samar ketika ini.

"Memanglah kalau orang tengok video itu orang akan cakap macam-macam tapi buat masa ini biarlah saya berdiam diri dulu. Saya pun tak mengharapkan apa-apa yang lebih sebab kami memang berkawan pun selama ini.

Klik gambar untuk size besar

"Kalau ada apa-apa yang lebih serius atau jodoh kami, tentu saya akan beritahu nanti," ujar Abby malu-malu.

Takpa la Abby... tak nak cerita sekarang pun no problem. Bak kata orang, malu tu tandanya mahu. Heh.

IMBASAN VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


4 LAGU DI DOWNLOAD PERCUMA - WINGS RASA KECEWA

Terkilan dan kecewa!

Begitulah luahan kumpulan rock terkenal, Wings apabila empat buah lagu terbaharu mereka daripada album terbaharu berjudul Menakluk Kosmos yang dipasarkan menerusi iTunes beberapa bulan lalu dimuat turun tanpa bayaran.

Antara lagu-lagu tersebut ialah Peti Pandora Mu, Bisa Yang Tertunda, Ingatkan Dia dan Hey! Lihat Sini. Apa yang menghairankan mereka apabila lagu Hey! Lihat Sini, masih dalam simpanan dan tidak dimuatkan dalam album tersebut.

"Saya sangat-sangat kecewa dengan apa yang berlaku. Bukan mudah untuk mengeluarkan sebuah album selepas 12 tahun tidak muncul dengan sebarang album. Ini album yang ditunggu-tunggu oleh peminat, tapi akhirnya jadi macam ini. Saya dapat tahu lagu ini dicetak rompak dan albumnya dijual di pasaran apabila ada peminat di Kuantan, Pahang yang beli dan poskan kepada presiden kelab peminat Wings.

"Bagi saya situasi ini sangat teruk berbanding dahulu. Kalau dulu, lagu atau album hanya dicetak rompak setelah album ada di pasaran, tetapi kali ini album belum ada di pasaran, cetak rompak dah ada," ujar Awie ketika ditemui media di majlis pelancaran album berkenaaan di Hard Rock Cafe, Kuala Lumpur semalam.

Tambah Awie, dia tidak menolak kemungkinan berlaku kecuaian di pihak yang bertanggungjawab ke atas penerbitan album Wings terbabit iaitu KRU Music.  Oleh itu, dia menggesa syarikat yang diterajui oleh Norman Abdul Halim itu membuat laporan polis, seterusnya melakukan siasatan lanjut untuk mengetahui bagaimana perkara itu boleh berlaku.

"Saya pun tidak tahu hendak tuduh siapa punya angkara. Sebab itu saya menggesa pihak KRU Music untuk buat laporan polis berhubung perkara ini. Kalau mereka tidak buat, Wings sendiri yang akan buat. Selain itu, saya juga mahu Norman buat siasatan dan jelaskan kepada kami bagaimana isu cetak rompak ini boleh menimpa album ‘Menakluk Kosmos’.

"Wings berhak tahu dan dia juga perlu tahu kerana dia juga sudah buat pelaburan yang besar. Saya bertambah pelik apabila ada sebuah lagu yang tidak dimuatkan dalam album ini pun turut dicetak rompak. Lagu itu kami buat untuk runut bunyi sebuah filem terbitan KRU juga. Saya tak pasti pula apa judul filemnya.

"Perkara ini harus dipandang serius kerana ia sama sekali boleh menjejaskan penjualan album. Saya memang tidak akan bertolak ansur dengan masalah cetak rompak ini kerana telah banyak wang, masa dan tenaga yang telah kami pertaruhkan. Kalau KRU tak siasat, saya dan kawan-kawan saya sendiri yang akan siasat," ujar Awie dipetik sebagai berkata.

Sementara bagi Joe Wings pula, katanya ini bukan kali pertama isu cetak rompak berlaku kepada Wings tetapi ini adalah kali pertama ia berlaku sebelum kami sempat melancarkan album berkenaan.

"Nasib baik KRU Music cepat mengambil tindakan bagi menarik balik album berkenaan dari terus dapat didengar secara percuma menerusi aplikasi itu," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PENGURUS PERIBADI SITI NURHALIZA MAHU IKUT JEJAK JASMIN HAMID

"Semakin negara maju, semakin ke belakang sikap pengguna media sosial. Saya kira jika adik dan artis saya (Datuk Seri Siti Nurhaliza) melakukan apa yang dibuat oleh Jasmin serta beberapa selebriti lain, itu juga akan menjadi pengajaran.

"Selama ini, beliau mengambil sikap berdiam diri dan menutup mata tetapi semakin hari mereka semakin berani memfitnah, mencerca, menghina tetapi rata-rata tidak menggunakan nama atau gambar sebenar dan berselindung di sebalik akaun palsu.

"Selepas ini kami akan lebih tegas," tulis pengurus dan pembantu peribadi Siti Nurhaliza iaitu Rozi Abd Razak yang memberitahu dia akan melakukan perkara sama seperti pelakon Jasmin Hamid terhadap mana-mana individu yang membuat memfitnah terhadap penyanyi kesayangan negara itu.

Klik untuk gambar besar

Rozi memberi amaran berkenaan menerusi posting dimuatnaik di InstaStory miliknya dan turut memuatnaik paparan skrin petikan artikel Jasmin yang mengambil tindakan undang-undang terhadap netizen yang menggelarkan anak angkatnya, Rohhana Abdul Hamid sebagai bapok.

Kes itu bagaimanapun diselesaikan secara baik diluar mahkamah selepas pelakunya, Izzatul Hairiyah Abdullah membuat permohonan maaf secara terbuka pada Khamis. Siti Sebelum ini pernah menerima kecaman netizen apabila beberapa individu meninggalkan komen negatif terhadap anak perempuannya, Siti Aafiyah Khalid. Selain itu, hubungan akrabnya dengan Perdana Menteri, Tun Dr Mahathir Mohammad turut mendapat kritikan daripada netizen.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ - ZULIN AZIZ SELAMAT BERGELAR ISTERI

Alhamdulillah... dengan sekali lafaz, akhirnya pelakon dan penyanyi Zulin Aziz, 33, telah pun selamat bergelar isteri kepada rakan kongsi perniagaan, Farhan Norzaini, 35, pada jam 9.20 pagi tadi dalam satu majlis akad nikah yang diadakan di Masjid Negara.

Pasangan mempelai diijabkabul berwalikan abang pengantin perempuan, Shah Rezza Abdul Aziz. Mereka dinikahkan Imam Besar Masjid Negara, Ustaz Ehsan Mohd Hosni.

Pada majlis tersebut, Zulin menerima wang hantaran RM30,000. Pengantin lelaki turut menyerahkan mas kahwin RM80 dan lima dulang hantaran berbalas tujuh dulang daripada pihak pengantin perempuan.

Selepas berdepan pahit getir dalam mencari cinta sejati, Zulin atau nama sebenarnya Farah Azleenda Abdul Aziz berharap kehidupan bersama suaminya akan dipermudahkan.

Klik untuk gambar besar

"Saya sering digambarkan dengan cinta sejati selama ini. Begitu juga fantasi dunia kartun Disney yang membahagiakan antara dua karakter kartun.

"Namun, sebelum dua karakter kartun itu bersatu, pelbagai dugaan ditempuhi. Di alam realiti, saya melalui pahit getir dalam mencari cinta sejati.

"Kehadiran suami dua tahun lalu bagai magis yang mengubah persepsi bahawa kemarau panas berpanjangan itu berakhir dengan kehadiran pelangi selepas hujan," katanya.

Pasangan itu bakal diraikan dalam sebuah majlis resepsi di premis acara, Magica Grand Hall, Shah Alam malam ini. Terdahulu, Zulin selamat mengikat tali pertunangan pada 28 Januari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


66 GAMBAR - KEMERIAHAN MAJLIS PERSANDINGAN HAZLIN HUSSAIN & MIOR

Gambar-gambar sekitar majlis persandingan pengacara rancangan 999, Hazlin Hussain dan pembaca berita Buletin Utama TV3, Mior Abdul Malek Raiyani yang berlangsung di Seri Iskandar, Perak semalam.

Sememangnya, persandingan ini ditunggu-tunggu oleh ramai peminat setia Hazlin dan Mior yang mendoakan kebahagiaan mereka berdua.

Di dalam majlis tersebut, Hazlin dan Mior kelihatan anggun dan segak dengan persalinan songket berwarna hijau.

Dalam pada itu, Hazlin pernah menyatakan impian iaitu ingin menimang anak kembar yang diidamnya sejak dulu.

"Seperti pasangan lain, sudah pasti selepas berkahwin  mahu menimang cahaya mata. Memandangkan usia saya juga dah banyak jadi saya tidak mahu merancang soal anak.

"Sejak dulu saya memang mengidam nak anak kembar. Jika ditanya impian saya sudah pasti saya mahu menimang cahaya mata kembar jika diizinkan Allah," ujar Hazlin dipetik sebagai berkata.

Mereka yang sudah berkenalan sejak 12 tahun yang lalu sudah memiliki perancangan tersendiri soal kerjaya mereka. Walaupun jadual kerja mereka sangat padat, Hazlin sebolehnya akan membahagikan masa yang terbaik untuk keluarga dan kerjayanya.

Untuk rekod, Hazlin dan Mior mendirikan rumahtangga mereka pada 13 Disember lalu di Dewan Astana Era Mewah, Sungai Buloh.

Klik gambar untuk size besar

Foto kredit: @Photoculture2009

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA CHE TA PAKAI BAJU YANG BOLEH 'SOCIAL DISTANCING', PARANOID KENA C0V1D

"Saya memang sangat berjaga-jaga. Selain melihat baju yang sesuai ke acara dengan padanan tudung dari Jol's Luxe Fabrics ni. Rekaan pada bahu baju saya iaitu puff yang agak besar ni bukan direka sekadar suka-suka tapi boleh dikatakan ia baju social distancing.

"Bila bahu baju ni besar kiri kanan harapnya boleh mengelak orang berhimpit dengan saya ketika bergambar," itulah kata pelakon Rozita Che Wan yang mengakui paranoid setiap kali dikelilingi orang ramai, selepas sebelum ini dia pernah dijangkiti virus C0V1D pada 23 Februari lalu.

Mengambil langkah berjaga-jaga, Rozita atau lebih mesra disapa Che Ta berkata dia memilih pereka fesyen untuk mencipta busana yang boleh menjaga jarak antaranya dengan orang sekeliling. Berkongsi pengalaman disahkan positif C0V1D, Che Ta berkata dia mengalami simptom yang agak teruk sehingga tidak larat bangun.

Klik untuk gambar besar

"Pengurus hubungi saya selepas sehari penggambaran dengan Han Byul untuk Mai Cheq Deco dan minta saya buat swab test. Saya terus ke klinik dan keputusannya positif.

"Kemudian pada sebelah malamnya, saya mula rasa sakit badan dan diikuti simptom lain seperti sakit kepala, cirit birit, muntah, batuk, demam dan selesema. Sepanjang 10 hari saya memang tak larat bangun serta terbaring sahaja di rumah. Malah, nak melihat telefon pintar sekali pun," kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JIKA TIDAK DIPANGGIL POLIS, AMIR UKAYS AKAN TERUS BERENTAP" - RAQIM

Ramai yang masih tertanya-tanya sama ada penyanyi utama kumpulan Ukays, Amir atau nama sebenarnya Mohd Amir Muhammad, 46, akan masih kekal beraksi di pentas program Gegar Vaganza 2 (GV2) atau tidak.

Pengurus saluran Astro Ria (104), Raqim Ahmad berkata Amir tidak digugurkan dalam GV2 sebaliknya akan terus menyertai pertandingan itu bagi minggu kedua yang akan bersiaran di Astro Ria pada Ahad ini.

Namun menurutnya, ia bagaimanapun bergantung kepada keadaan sekiranya penyanyi itu tidak dipanggil oleh pihak polis bagi urusan berkaitan kes tersebut.

"Setakat ini Amir masih lagi peserta Gegar Vaganza 2, tetapi saya tidak boleh mengesahkan sama ada dia akan ada atau tidak pada Ahad ini.

"Ia bergantung kepada faktor sekeliling dan itupun jika dia tidak dipanggil untuk urusan siasatan kerana kes dia masih lagi dalam siasatan," ujarnya dipetik sebagai berkata.

Terdahulu, Amir telah ditahan polis awal pagi Rabu kerana dipercayai memiliki senjata api. Tetepi selepas itu dia dibebaskan kerana pistol tersebut merupakan pistol mainan yang digunakan untuk menembak cicak.

Dalam pada itu, Raqim berkata, penyanyi tersebut masih meneruskan latihan vokal dan akan menyampaikan lagu berjudul Cinta Dan Air Mata pada persembahan Ahad ini.

"Saya percaya dia meneruskan latihan vokal sendiri di rumah untuk beraksi pada minggu kedua ini," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KITA MEMANG TAK PERNAH PILIH BULU MENJEMPUT SESIAPA..." - TV ALHIJRAH

"Kita melihat isu Kak Long sebelum ini sebagai proses kematangan dalam penerbitan program kami dan kita akan lebih berhati-hati di masa akan datang. Kita memang tak pernah memilih bulu menjemput sesiapa, ramai personaliti media sosial dan influencer yang dah diundang sebelum ini, cuma ada antara mereka yang belum sampai masanya dan belum ada program yang sesuai.

"Kita sentiasa beri ruang kepada semua, kalau mereka ada cerita perjalanan penghijrahan dan mahu berkongsi kisah dakwah mereka kita terbuka untuk menjemput," itulah ujar Ketua Pegawai Eksekutif TV AlHijrah iaitu Namanzee Harris yang berkata stesen berkenaan terbuka mengundang sesiapa sahaja personaliti yang bersesuaian untuk menjadi tetamu program tersebut.

Selepas kontroversi menjemput wanita yang dikenali sebagai Kak Long 7E atau nama sebenarnya Wan Nor Baizura Bharudin, 33, dalam rancangan Trending, ada netizen mengkritik dan mengecam tindakan stesen TV AlHijrah yang dilihat hanya mengundang individu kontroversi dalam program mereka.

Bagaimanapun tidak lama kemudian, pihak stesen TV berkenaan tampil dengan kenyataan rasmi menjelaskan isi kandungan program tersebut dan menafikan dakwaan mengangkat Kak Long sebagai seorang ikon.

Kontroversi berkenaan turut menarik perhatian seorang jutawan internet yang tidak asing lagi di Malaysia iaitu Irfan Khairi. Teguran jutawan berusia 45 tahun itu terhadap TV AlHijrah disampaikan dalam nada humor namun mempunyai maksud yang mendalam.

Rata-rata netizen bersetuju dengan 'teguran' yang disampaikan Irfan malah mereka berpandangan adalah lebih bermanfaat sekiranya menjemput individu yang berjaya sebagai tetamu program.

Klik untuk gambar besar

Meskipun dikecam teruk, Namanzee berkata TV AlHijrah sentiasa berlapang dada dan terbuka menerima pandangan orang ramai mengenai program terbitan mereka.

"Kita sentiasa terbuka dengan maklum balas orang ramai. Program Trending tidak diharamkan atau ditangguhkan. Episod membabitkan individu itu sahaja kita put on hold. InsyaAllah kalau waktu dah sesuai kita nilaikan semula keperluan menyiarkan episod berkenaan.

"Program Trending akan diteruskan dengan pengisian berbeza. Rancangan ini berbeza dengan program televisyen lain kerana kita mengangkat isu tular dan bagaimana seorang Muslim sepatutnya berinteraksi terhadap isu tular.

"Sebelum ini pun kita sudah mengangkat unsung heroes cuma tidak tular seperti petugas barisan hadapan, pegawai bomba dan ramai lagi. Kami berlapang dada. Apa yang disebarkan di media sosial secara tak baik itu kita ambil pengajaran," ujarnya.

Trending turut menampilkan penceramah iaitu Ustazah Isfadiah Mohd Dasuki serta Pencetus Ummah (PU) Amin yang bertindak sebagai pengacara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU AIM 18 - SURAT PENJELASAN ERNST & YOUNG

Berikutan penarikan balik trofi Yuna di AIM 18, berikut adalah surat penjelasan daripada syarikat audit Ernst & Young kepada RIM yang telah diserahkan bagi menjelaskan siapakah pemenang sebenar yang layak.

Antara kandungannya ialah menjelaskan bahawa pemenang bagi kategori Lagu Terbaik seharusnya dipilih daripada pemenang empat sub-kategori iaitu Lagu Pop Terbaik, Lagu Rock Terbaik, Lagu Pop Etnik Terbaik dan Lagu Nasyid Terbaik.

Dapatkah surat ini meredakan kemarahan peminat-peminat Yuna terhadap pengurusan AIM 18? Tepuk dada, tanya selera..!

Klik untuk imej besar...


BILA ELIZABETH TAN BERGAYA DENGAN BAJU RAYA SAMBIL BUANG SAMPAH

Penyanyi dan pelakon Elizabeth Tan menerusi laman Instagram miliknya telah memuatnaik sebuah video dimana dia menggayakan busana baju raya biarpun Ramadan baru memasuki hari keenam dan ia menarik perhatian ramai. Namun, apa yang lebih mencuit hati, baju itu dipakai hanya untuk keluar rumah bagi membuang sampah.

Elizabeth atau mesra disapa Lizzy memuatnaik rakaman video gelagatnya itu menerusi satu posting di Instagramnya, semalam: "Harini Lizzy buang sampah version raya pulak. Mcm ni ok tak? Hehehe," tulisnya.

Sementara itu, menerusi ruang komen rata-rata memuji kecantikan penyanyi tersebut. Namun, tidak kurang juga yang meminta supaya Lizzy tidak memainkan lagu raya kerana masih terlalu awal.

Klik untuk gambar besar

www.myartis.com / Sumber & foto: Astro Gempak & Instagram Elizabeth Tan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON IKLAN BERSOSIAL..??

Ini ialah gambar-gambar clubbing yang didakwa melibatkan pelakon iklan yang pernah menyertai rancangan Clever bersama aznil. Namun, myartis tidak dapat mengesahkan kesahihan gambar-gambar tersebut sama ada gambar baru atau lama, termasuk pelakon iklan mana yang dimaksudkan.Moga ia dapat dijadikan contoh kepada muka-muka baru atau lama dalam industri seni agar tidak terus hanyut di buai mimpi. Populariti dan glamor hanyalah sementara ketika kita masih bernafas dan ia tidak akan kekal selamanya..!!Klik untuk imej besar...(\__/)(='.'=)(")_(")www.myartis.com 2011


"SAYA BANNED SEMUA ACARA BERPRESTIJ HIBURAN MALAYSIA" - AZWAN ALI

Azwan Ali mengambil keputusan untuk memboikot semua jemputan untuk menghadiri mana-mana majlis berprestij sejak kembali daripada menunaikan umrah, beberapa bulan lalu.

Ini kerana Azwan mengakui dirinya seperti diperalatkan ketika menghadiri majlis-majlis yang menjemputnya.

"Selepas balik dari tunaikan umrah kali ke lapan, Azwan Ali tolak semua jemputan kerana tiga isu iaitu melibatkan restoran, Nabil dan kemalangan jalan raya. Kontroversi itu datang berterusan, jadi, mungkin itu signal dari Tuhan supaya saya tone down.

Klik gambar untuk size besar

"Azwan Ali juga banned semua acara berprestij hiburan Malaysia. Kenapa? (kerana) Azwan Ali menyedari bahawa kehadirannya di majlis-majlis itu hanya diperalatkan. Selepas itu, saya melarikan diri daripada sebarang spotlight atau kamera dan sehinggalah hari ini (kelmarin), akhirnya saya muncul kembali di Sinar Harian," ujar Azwan pada Akhbar tersebut.

Selain itu, pengacara ini juga dalam masa yang sama turut meluahkan kekecewaannya apabila dia hanya diundang sebagai tetamu walaupun dia sudah berada selama 27 tahun di dalam industri hiburan tanah air.

"Berpuluh-puluh program stesen TV, apa masalahnya sehingga saya hanya diundang sebagai tetamu? Saya tidak minta jadi pengacara. Sekurang-kurangnya saya diberi ruang sebagai penyampai anugerah ataupun segmen khas," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SPEECHLESS! ALHAMDULILLAH YA ALLAH!" - FITRI HARIS TERKEJUT ISTERI HAMIL

Menerusi entri terbaru yang dimuat naik di laman Instagram, juara Gema Gegar Vaganza (GGV) musim kedua, Dr. Fitri Haris telah meluahkan rasa syukur apabila isterinya memaklumkan kini sedang berbadan dua. Fitri, 35, dikejutkan dengan berita berkenaan ketika sedang khusyuk bekerja di kediaman mereka baru-baru ini.

"Speechless! Alhamdulillah ya Allah! Tak sangka... Kalau sakit jantung mahu tercabut. Terima kasih atas doa dan mohon doa dari semua. Alhamdulilah! Alhamdulillah!" tulisnya.

Dalam entri yang sebelum ini, Fitri memberi ucapan syukur dan ia seakan-akan memberikan bayangan khabar gembira darinya kepada peminat. Menerusi entri terbabit juga, ramai yang sudah membuat telahan bahawa isterinya itu kini hamil.

Mengimbas semula, hasrat Fitri untuk menimang cahaya mata pertama bersama isterinya itu tidak kesampaian setelah mengalami keguguran pada Januari lalu.

Klik untuk gambar besar

Bekas anggota kumpulan nasyid UNIC ini mempunyai seorang anak bernama Sofea Solehah, 15, yang menetap bersama bekas isterinya di Singapura. Manakala Fazilah pernah berkahwin dan mempunyai seorang anak lelaki bernama Qhalish Rayyan Adam yang kini berusia sembilan tahun.

Fitri dan El atau nama sebenarnya Fazilah Omar yang merupakan pengurus peribadinya telah mendirikan rumah tangga pada Disember tahun lalu. Menerusi perkahwinan terdahulu, bekas anggota kumpulan nasyid UNIC ini dikurniakan seorang anak perempuan, Sofea Solehah yang kini berusia 16 tahun.

Manakala isteri Fitri pula pernah berkahwin dan mempunyai seorang anak lelaki bernama Qhalish Rayyan Adam yang kini berusia sembilan tahun.

www.myartis.com / Sumber & foto: Astro Gempak & Instagram Fitri Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - BILA AARON AZIZ 'KEMALANGAN'

Malang tak berbau...!

Begitulah yang berlalu terhadap Aaron Aziz apabila keretanya terbabit dalam kemalangan baru-baru ini. Namun syukurlah... keretanya hanya mengalami calar di bahagian sisi tepi sahaja.

Klik untuk imej besar...

Jadi pesanan pada Aaron... berhati-hati di jalanraya. Tambah-tambah apabila memandu menggunakan kereta mahal dan berkuasa tinggi. Mungkin hari ini hanya calar sahaja... esok-esok siapa tahu! Tak gitu?


WAJAH BABY BOY HARITH & JEZAMINE

Gambar Baby Boy kepada Harith Iskandar dan Jezamine bernama Zander Xayne Iskander yang lahir khamis lalu seberat 3.89kg.

"Zander Xayne Iskander. He has my head ... with more hair.  And he already has more google search results than me!" Ujar Harith berseloroh.

Klik untuk imej besar...

Mungkinkah apabila dewasa nanti Zander akan mewarisi sifat lawak ayahnya yang menghiburkan jutaan peminat di seluruh nusantara? Kerana bak kata pepatah, ke mana tumpahnya kuah kalau tidak ke nasi!

Klik di sini untuk 'open in new tab!'


"USAH DITANYA SAKITNYA" - SHARNAAZ MOHON DOAKAN DATUK ISTERINYA

"Atuk kesayangan kami semua Hj Nor Mohammad... yang kini bertarung nyawa di Kelantan. Jika boleh usahlah ditanya apa sakitnya.

"Semoga Allah angkat kesakitan beliau dan gantikan dengan kesembuhan dan kesihatan yang berpanjangan," kata pelakon Sharnaaz Ahmad yang memberitahu datuk kepada isterinya, Noor Nabila iaitu Nor Mohammad kini sedang bertarung nyawa di Kelantan.

Sharnaaz atau nama sebenarnya Sharnaaz Ahmad Basir Ahmad, 33, berkata dia berharap tiada pihak yang bertanya mengenai sakit yang dihadapi datuknya.

Dia juga mendoakan agar Allah menggantikan kesakitan datuknya dengan kesembuhan dan kesihatan berpanjangan.

Klik untuk gambar besar

Sebelum ini, pelakon dan pengacara Neelofa yang kini berada di kelantan untuk melawat itu turut memuatnaik foto bapa kepada ibunya itu sedang terlantar sakit di hospital.

Dalam pada itu, pelakon drama 'Cinta Bukan Kristal' ini memohon kepada semua yang melihat statusnya itu berdoa agar Allah meringankan sakit datuknya.

Sharnaaz juga merayu kepada rakan-rakan selebriti untuk berdoa bersama dan memuatnaik posting itu di laman sosial mereka dengan keikhlasan hati.

"Saya mohon pada semua rakan-rakan muslim dan non-muslim yang ternampak post saya ini, tolong repost atas keikhlasan sendiri.

"Saya mohon anda terbaca post ini, dengan rendah diri berdoa pada yang Esa supaya Allah ringankan kesakitan beliau. Jika mampu sembahyang hajat buat beliau.

"Saya merayu sesama rakan artis berdoa bersama, ini bukan post berbayar untuk anda, tapi insyaAllah akan dibayar dengan pahala oleh Allah Swt," ujarnya.

Untuk makluman, Sharnaaz berkahwin dengan Nabila berkahwin pada 31 Mac 2017 dan dikurniakan cahaya mata sulung, Jebat Jayden Ahmad pada 31 Ogos lalu.

www.myartis.com / Sumber & foto: mStar & Instagram Sharnaaz Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKA AKAUN INSTAGRAM UNTUK ANAK BELUM LAHIR - FOUZIAH GOUS DIKRITIK

Belum dilahirkan ke dunia... sudah mempunyai akaun media sosial?

Pelik tapi benar! Demikianlah halnya dengan anak dalam kandungan Fouziah Gous yang sudah mempunyai sebuah akaun Instagram dengan nama zhafoujr.

Klik gambar untuk size besar

Difahamkan, akaun tersebut direka khas oleh Fouziah untuk anaknya dengan menggunakan gabungan nama antara Fouziah dan suami beliau Zhafran.

Tindakan Fouziah itu telah menarik perhatian ramai dan juga mengundang kritikan daripada orang ramai.

Ada yang menyifatkan Fouziah teruja berlebihan dan terlalu awal untuk mewujudkan akaun tersebut kerana tidak tahu lagi akan ketentuan takdir.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TURUN HAMPIR 10KG - AMELINA KINI MAKIN LANGSING

"Dulu, saya memang kuat minum Coca Cola walaupun waktu bersarapan. Setakat ini saya berjaya mengurangkan berat badan dari 72.2kg ke 63kg. Paling penting adalah diet dan saya memang menghentikan pengambilan gula. Di samping itu, saya juga melakukan senaman kardio dan antara yang menjadi kegemaran saya adalah aktiviti zumba. Memang kalau dapat muzik yang 'best', memang layan," katanya.

"Nasi pun memang saya kawal. Kalau 'cheat day' pun saya makan dalam kuantiti yang sedikit. Alhamdulillah selepas sebulan, memang nampak hasilnya," ujar penyanyi dan pelakon, Amelina Amir, 47, mengenai perubahan bentuk badannya selepas berjaya menurunkan hampir 10 kilogram (kg).

Amelina ketika dihubungi berkata, dia mengambil keputusan untuk memotong pengambilan gula dalam makanan dan minuman di samping melakukan senaman kardio. Selain itu, Amelina juga mengawal pengambilan makanan berkarbohidrat seperti nasi.

Menerusi laman Instagram, ramai pengikutnya memuji bentuk badannya yang kini nampak lebih langsing. Terbaru, Amelina kini mula kembali sibuk dengan kerja-kerja seni selepas aktiviti industri kreatif kembali dibenarkan beroperasi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN JARAK JAUH - ATIKAH SUHAIME & KEKASIH FIKIR FASA SETERUSNYA APABILA COVID-19 BERAKHIR

Pelakon kelahiran Singapura, Atikah Suhaime, 29, memberitahu yang dia dan kekasihnya, Datuk Lokman Teh, 31, hanya boleh memikirkan fasa seterusnya apabila pandemik COVID-19 berakhir. Ini berikutan mereka kini berjauhan berikutan pelaksanaan Perintah Kawalan Pergerakan (PKP).

Atikah berada di negara kelahirannya, Singapura, manakala Lokman di Kuala Lumpur: "Hubungan jarak jauh menyebabkan tiada apa yang boleh dirancang buat masa ini, apatah lagi larangan merentas negara masih dikuat kuasa.

"Saya berharap COVID-19 segera berakhir. Selagi belum selesai, selagi itulah segala perancangan ke fasa seterusnya tidak boleh terlaksana. Apakan daya, kami juga terpaksa berpisah jauh buat seketika," ujarnya.

Atikah berkenalan dengan Lokman yang juga pewaris produk penjagaan badan popular selepas diperkenalkan rakan mereka. Diakui, hubungan terjalin selepas empat bulan impian Atikah melangkah ke jenjang pelamin bersama penyanyi, Awi Rafael tidak kesampaian.

"Saya dan kekasih diperkenalkan oleh rakan-rakan. Kebetulan rakan saya juga berkawan dengan Lokman. Awalnya, sekadar teman biasa, tetapi lama kelamaan kami gembira bersama," katanya yang membuat pendedahan hubungan cinta dengan Lokman pada Julai, tahun lalu.

Klik untuk gambar besar

Atikah atau nama penuhnya, Nur Atikah Mohd Suhaime berkurung di Singapura selama beberapa bulan hanya menunggu lampu hijau kerajaan Malaysia memberi keizinan kepada warga asing masuk: "Saya sudah lama berehat, hampir tiga bulan.

"Perasaan rindu kembali bekerja membuak-buak, apatah lagi saya masih mempunyai baki 10 episod untuk drama 'Dendam Cinta Arissa' terbitan Radius One Sdn Bhd. Saya sudah berbincang dengan keluarga keputusan pulang ke Kuala Lumpur. Keluarga bimbang sekiranya saya tak dapat pulang dalam tempoh lama berikutan tanggungjawab pada tugas.

"Kini, saya sedang menantikan maklumat mengenai kemasukan ke Malaysia. Setakat ini, belum ada lagi keputusan. Saya dan pelakon, Hisyam Hamid berbincang mengenai hal ini berikutan kami digandingkan menerusi drama arahan Shahrulezad Mohameddin," katanya.

Pelakon filem 'Lagenda Budak Hostel' dan 'Volkswagen Kuning' itu berkata, syarikat produksi ada memaklumkan melakukan penggambaran secara berasingan. Mereka akan menyiapkan penggambaran watak lain terlebih dahulu: "Selepas mendapat keizinan masuk semula ke Malaysia, barulah mereka akan menyelesaikan bahagian saya dan Hisyam," jelas Atikah.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIKIR 'BERUNDUR' - NABIL NASIHAT & DOAKAN ISTERI BERTUDUNG

Tahu tidak akan selamanya berada di tahap selesa seperti sekarang, pelawak dan pengacara Nabil Ahmad, 35, yang mempunyai kerjaya dalam dunia hiburan itu sudah terfikir untuk berhenti menjadi selebriti.

Kata pengacara Gegar Vaganza musim ke-5 (GV5) itu, dia hanya akan berhenti selepas menemui sumber pendapatan lain untuk menampung keluarganya terutamanya dalam bidang perniagaan seperti rakannya, Shuib Sepahtu.

"Saya tengah menyiapkan diri untuk cari sumber pendapatan lain dan kalau ada sumber lain saya ingin berhenti jadi artis. Macam Shuib dia sudah jumpa madu dia dan saya harap dimurahkan rezeki ke arah itu pula.

"Saya sayang industri cuma saya rasa sudah tiba masa saya untuk buat perkara lain. Sekarang ini saya rasa terlalu bergantung dan mengharapkan rezeki daripada industri semata-mata.

"Saya takut kerana kita berada pada tahap ini tidak lama, ada masa kita akan perlahan. Sekarang pada peringkat percubaan jual kosmetik dan baju, Insya-Allah kalau boleh biar perniagaan jadi sumber pendapatan utama," ujarnya yang sedang mencuba beberapa perniagaan termasuk kosmetik dan pakaian.

Klik untuk gambar besar

Sementara itu, Nabil menganggap tindakan isterinya, Nazira Ayub kembali tidak berhijab selepas dilihat mengenakan hijab penghujung Ogos lalu sebagai pilihannya sebagai individu.

Menurutnya, dia sudah menjalankan tanggungjawabnya sebagai suami memberikan nasihat dan sentiasa mendoakan isterinya supaya diberikan keikhlasan untuk berhijab.

"Pada ketika itu, mungkin dia sedang mencuba untuk berhijab dan saya beri galakkan. Tapi bila dia tak mahu berhijab, saya tak tahu nak cakap macam mana sebab saya dah pernah memintanya untuk berhijab," ujarnya.

"Setiap hari saya doakan supaya dia dapat rasa keikhlasan untuk berhijab. Saya dah rujuk kepada beberapa ustaz dan kata mereka, kerja saya sebagai suami adalah untuk memberitahunya mengenai kewajipan menutup aurat.

"Sampai satu tahap, bila kita dah cukup menasihatinya, itu terpulang kepada dia pula untuk menjalankan tanggungjawabnya," jelasnya.

Selain menasihatinya, Nabil kerap berkongsi informasi mengenai kewajipan berhijab dan sebagainya. Dia tidak mahu terlalu memaksa kerana inginkan isterinya kekal sekiranya berhijab.

"Ada juga beberapa kali saya buka ceramah mengenai kewajipan menutup aurat dan menghantar kiriman WhatsApp kepadanya.

"Kalau paksa sangat pun, saya rasa tak kena juga sebab kalau boleh, biarlah dia sendiri yang ikhlas untuk berhijab. Saya nak dia kekal berhijab dan bukan sekejap pakai, dan tak lama kemudian, kembali buka hijab," katanya.

www.myartis.com / Sumber: mStar & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JODOH DENGAN 'JEJAKA EROPAH' - DATO' VIDA TIDAK MAHU GOPOH

Jutawan kosmetik terkenal, Datuk Seri Vida (DSV) yang baru sahaja melancarkan muzik video lagunya berjudul 'I Am Me' sebelum ini pernah mengakui sedang mengenali seorang 'jejaka Eropah' berusia awal 30-an.

Apabila ditanya lebih lanjut mengenai perkara itu baru-baru ini, Dato' Seri Vida atau nama sebenarnya Dato' Seri Dr. Hajah Hasmiza Othman tidak mahu bersikap gopoh untuk menamatkan zaman jandanya.

Katanya, dia juga bercadang untuk memperkenalkan lelaki yang berwajah persis selebriti bola sepak dunia, David Beckham kepada peminat dunia hiburan tempatan, namun menunggu masa yang sesuai untuk berbuat demikian.

Klik untuk gambar besar

"Saya tidak mahu bercerita lebih dan bersifat gopoh. Tengoklah macam mana nanti kalau ada peluang, saya ingin juga 'menjual' dirinya dalam industri hiburan tanah air.

"Sekarang, saya simpan dulu dan kalau sudah sampai waktunya, saya akan dedahkan kepada orang ramai. Mungkin saya melibatkan dia dalam projek lagu atau klip video seterusnya, siapa tahu?

"Namun, kalau saya melebih-lebih nanti, risau pula orang fikir saya tua tak sedar diri. Apa pun saya tidak peduli, usia hanya nombor," kata Dato' Seri Vida.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


VOKALIS BAHARU SEARCH - DENDEN GONJALES DIPILIH

Penyanyi Indonesia Denden Gonjales, 38, telah dipilih sebagai vokalis baharu bagi menggantikan penyanyi Amy yang sebelum ini keluar daripada kumpulan Search.

Difahamkan, Denden sebelum ini menjadi tumpuan dunia berikutan aksinya di 'blind audition' program The Voice Bulgaria, malah pernah bekerjasama dengan penyanyi popular negara itu seperti Inka Christie dan Judika membuat juri program terbabit terpukau ketika menyanyikan lagu 'She's Gone' nyanyian asal Steelheart.

Dalam projek kolaborasi antara dua negara, pemain gitar Search, Noordin Mohd Taib berkata, kemampuan Denden menyanyikan lagu bernada tinggi amat sesuai dengan genre muzik Search.

"Search memilih Denden kerana suaranya dan dia boleh menyanyikan lagu bernada tinggi dan amat sesuai dengan Search. Dengan usia yang masih muda iaitu 38 tahun kami yakin dia boleh membawakan lagu-lagu Search dengan baik.

"Usia yang cukup sesuai untuk kemuncak prestasi," jelasnya pada sidang media Pengumuman Penyanyi Baru Search & Pembukaan Search Rock Station di Kompleks Campbell di sini, hari ini.

Selain Noordin dan Kid sebagai pemain gitar serta Denden sebagai penyanyi, Search juga mengumumkan pemuzik berpengalaman luas iaitu Yan sebagai pemain bass mereka.

"Perancangan kami ialah tahun depan mengadakan konsert. Mungkin juga kami akan merakamkan semula lagu-lagu lama," katanya.

Search juga mengekalkan khidmat Pae sebagai pemain dram. Sebelum ini Pae adalah pemain dram undangan bagi menggantikan Allahyarham Yazit Ahmad ketika beliau mula mengalami masalah kesihatan beberapa tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNIAGAAN TERJEJAS - HAQIEM RUSLI ENGGAN AMBIL TINDAKAN TERHADAP PELANGGAN TULAR VIDEO

Perniagaan penyanyi dan komposer Haqiem Rusli telah terjejas selepas penularan video memperlihatkan seorang pelanggan tidak berpuas hati dengan kedudukan mejanya di restoran miliknya sekitar Ramadan lalu.

Bagaimanapun, Haqiem, 24, berkata, meskipun tindakan lelaki itu telah menjejaskan reputasi restorannya, Santhai Village, namun dia tidak berniat untuk mengambil sebarang tindakan terhadap pelanggan itu yang dianggap sengaja mereka cerita.

"Kejadian itu berlaku sebelum waktu berbuka puasa dan kami membuka meja lebih disebabkan pelanggan yang ramai tetapi bukan di kawasan kedai. Sekiranya kami tidak berbuat demikian, mungkin dia tidak dapat berbuka puasa ketika itu.

"Tiada sebarang keperluan untuk saya beri maklum balas tentang hal tersebut kerana ia bukan salah kami. Memang terkilan kerana apa yang berlaku sedikit sebanyak menjejaskan perniagaan saya," ujarnya yang dipetik sebagai berkata kepada mStar.

Dalam video berkenaan, pelanggan tersebut meluahkan rasa kecewa apabila kedudukan mejanya jauh dengan tempat mengambil makanan selain tiada pencahayaan di tempat itu. Enggan mengambil tindak lanjut kerana menjejaskan perniagaannya, Haqiem dalam masa sama menganggap tindakan sedemikian tidak sepatutnya berlaku.

Klik untuk gambar besar

"Kalau saya jadi dia, tak perlu nak post di media sosial kerana boleh tutup periuk nasi orang lain. Ia satu perbuatan dosa. Tidakkah dia rasa kesian dengan peniaga seperti saya?

"Kalau ada masalah boleh terus buat aduan di kaunter atau berjumpa saya jika berada di sana. Apa yang berlaku adalah urusan dia dengan Tuhan. Tak perlu untuk saya ambil tindakan," jelasnya.

Sementara itu, bercakap tentang lagu baharu berjudul 'Aku, Hati Dan Perasaan', kata Haqiem ia sebagai simbolik mewakili mana-mana pihak yang takut untuk meluahkan perasaan.

"Lagu kali ini berbeza dengan genre yang pernah saya buat sebelum ini. Ia boleh menjadi suara untuk orang yang takut meluahkan perasaan seperti mangsa buli atau dera," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI FOTO SEKITAR PERKAHWINAN ELLY MAZLEIN & SUAMI

Lagi foto-foto sekitar majlis perkahwinan penyanyi dan pelakon Elly Mazlein dan suaminya iaitu seorang cikgu dari Kelantan, Mohamad Azlan. Pasangan ini telah selamat disatukan sebagai suami isteri dengan sekali lafaz tepat jam 9.09 malam semalam dalam satu majlis akad nikah yang bertemakan 'Malam Bulan Dipagari Bintang'.

Apa yang menariknya, pelakon drama 'Kampung People' ini tidak meminta sebarang wang hantaran memandangkan suaminya sudah menghadiahkan sebuah kondo dan kesemua lima dulang hantaran yang diterima merupakan barang kemas beserta senaskah Al-Quran.

Klik untuk gambar besar

www.myartis.com / Sumber & foto: mStar, Instagram Elly Mazlein & #nikahazlanellymazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOEY DAKWA WATIE DIANIAYA KAWAN BAIK SENDIRI

"Isteri saya teraniaya oleh kawan baiknya sendiri. Sebagai suami, saya akan berada di belakangnya dan sentiasa di sisinya ketika susah dan senang.

"Watie sudah membuat permohonan untuk membuka semula kes itu dan pendaftaran kes sudah dibuat di Mahkamah Selayang baru-baru ini. Ia membabitkan kadar bayaran yang sudah diputuskan pihak mahkamah sebelum ini.

"Alhamdulillah, ada peguam yang sanggup membantu kami secara sukarela dalam kes ini," tutur penyanyi dan pelakon Zulkifli Daud atau Joey yang mendakwa isterinya, pelakon Watie Sadali (Elite) telah dianiayai oleh kawan baik sendiri.

Justeru itu, kata Joey, dia menyokong keputusan isterinya untuk membuka semula kes tuntutan saman membabitkan Hana (Elite).

Klik untuk gambar besar

Dalam pada itu, Joey mengaku, isterinya tidak mampu untuk membuat pembayaran seperti ditetapkan oleh mahkamah.

"Maklumlah, sebagai artis, kami tidak ada pendapatan tetap dan ia juga menyukarkan isteri untuk membuat pembayaran mengikut kadar ditetapkan pihak mahkamah itu," jelasnya.

Bagaimanapun, kata Joey, pihaknya sudah berusaha untuk menyelesaikan kes itu secara baik dengan Hana sebelum ini.

"Saya hanya serahkan kepada Allah S.W.T siapa yang betul dan salah dalam kes ini. Saya percaya ramai yang tahu cerita sebenar.

"Kami sudah berusaha untuk selesaikan kes ini cara baik tapi pihak sebelah sana yang tidak boleh terima," ujarnya.

Watie diperintah Mahkamah Sesyen Selayang untuk membayar sejumlah RM112,000 pada Oktober tahun lalu selepas Hana memenangi kes terbabit.

Hana atau Norhanasafiza Mat Adnan, 40, memenangi saman membabitkan Watie berhubung kegagalannya menyelesaikan bayaran pinjaman bank yang menggunakan namanya untuk membeli Toyota Wish pada 10 Mac 2015.

Mahkamah juga memerintahkan Watie untuk membuat bayaran permulaan sebanyak RM99,500 sebelum atau pada 30 November tahun lalu dan baki sebanyak RM2,500 sebulan bermula Januari sehingga Mei 2018 perlu dibayar secara berperingkat.

www.myartis.com / Sumber: Malaysian Digest & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZAHIRAH BERI 'BAYANGAN' HUBUNGANNYA & AIMAN DIRESTUI BAPA

Hubungan pasangan pelakon Zahirah Macwilson dan Aiman Hakim Ridza dikatakan antara yang paling manis ketika ini sejak mengumumkan mereka sedang hangat bercinta. Kata orang, boleh lihat betapa berserinya kehidupan mereka berdua kini.

Bukan sahaja mendapat restu daripada peminat dan ibunya, Zahirah memberikan 'bayangan' bahawa bapanya, Zainol Macwilson juga sudah merestui percintaannya itu.

Memuatnaik foto bersama bapa tercinta di laman Instagram dengan kapsyen tentang hubungan akrab mereka anak-beranak dan betapa beliau menyayangi bapanya, Aiman juga dilihat meninggalkan komen pada foto tersebut.

Membalas komen cinta hatinya itu, Zahirah bertanya mungkin selepas ini Aiman mahu berjumpa dengan ibunya yang menetap di Perth, Australia.

Klik untuk gambar besar

Rasanya semua orang tahu, bukan mudah untuk bapa Zahirah memberikan 'green light' kepada lelaki yang bercinta dengan anak perempuan kesayangannya itu.

Biasalah, seorang bapa pasti mahukan yang terbaik buat anak-anaknya. Namun, Aiman cukup bertuah dan semoga segalanya dipermudahkan serta ada jodoh sehingga ke jenjang pelamin.

Untuk pengetahuan ibu kandung Zahirah, Maslinda Yusof kini menetap di Perth, Australia bersama suami barunya selepas bercerai. Bertuah Aiman dapat restu bapa Zahirah, bukan senang, yang dulu pun tak lepas!

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SYUKUR ALHAMDULILLAH....." - ZUR EDA TIMANG CUCU KEDUA

Pada jam 6.30 pagi semalam, penyanyi era 80-an, Zur Eda atau nama sebenarnya Zuraidah Mokhtar telah selamat menimang cucu kedua selepas anak sulungnya, Siti Sarah selamat bersalin di Pusat Perubatan Universiti Malaya (PPUM).

Berita gembira itu dikongsi pelantun lagu 'Kelmarin' menerusi InstaStory di akaun Instagram miliknya: "Alhamdulilah, anak ku Siti Sarah dah selamat bersalin jam 6.30 pagi tadi. Syukur Alhamdulilah terima kasih kepada semua yang mendoakan. Semoga Allah permudahkan urusan kita semua hari ini dan hari-hari yang mendatang amin".

Menerusi InstaStory miliknya juga, Zur Eda turut berkongsi video ketika berada di hospital bersama anaknya. Pun begitu, bintang Gegar Vaganza 3 itu tidak berkongsi maklumat lanjut mengenai jantina cucunya.

Untuk makluman, Zur Eda menamatkan zaman solo bersama Zulkifli Mohd Yusoff, 54, pada 14 Ogos 1985. Hasil perkahwinan dibina, Zur Eda dan suami dikurniakan dua cahaya mata, Siti Sarah, 27, dan Mohd Naqib, 20, dan seorang cucu.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA TELAH KEKAL BERHIJAB SEJAK 2019 - TENGKU HANIS

"Ya, saya memang dah berhijab dan hampir setahun saya memakai hijab selepas tamatnya drama bersiri Leftenan Zana ditayang di TV3 tahun lalu.

"Entahlah rasa dunia ni dah penhujung, pusing kiri pusing kanan banyak benda jadi iktibar buat saya, yang ternyata penghujungnya, redha Allah yang kita semua perlu cari," ujar Tunku Hanis, mengenai pemakaian tudung yang disangka netizen sebagai sementara sahaja bagi menjayakan drama.

Tambah Hanis atau nama penuhnya Tunku Norhanis Tungku Salman, dirinya kini sudah berhijab sepenuhnya bermula 2019 lalu.

"Ada terima banyak tawaran lakonan terutama sekali watak antagonis tapi saya terpaksa tolak sebab semua kena ‘free hair’, watak lain ada terima tapi saya tolak juga masa tidak mengizinkan sebab sekarang saya dah fokus dengan perniagaan saya," tambahnya dipetik sebagai berkata.

Alhamdulillah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBAR 'MUNAFIK 2' - PEKERJA SYARIKAT GRAFIK BAKAL KE MAHKAMAH

Seorang kakitangan sebuah syarikat grafik di Perak yang didakwa menyebarkan filem 'Munafik 2' secara haram di laman Internet itu bakal berhadapan tindakan undang-undang.

Pengarah dan pelakon Munafik 2, Syamsul Yusof menerusi peguam yang dilantik telah memfailkan tuntutan itu di Mahkamah Tinggi Taiping, Perak, awal minggu ini.

Syamsul berkata, dia kesal dengan penyebaran itu dan menyifatkan tuntutan tersebut sebagai satu pengajaran kepada pemuda berkenaan.

"Perbuatan ini adalah satu barah dalam industri filem kita. Kita pun tahu industri sedang berada dalam landasan yang baik tapi bila isu ini masih ada, susahlah.

"Pendapat saya, pihak penerbit, pengarah dan Perbadanan Kemajuan Filem Nasional (Finas) perlu duduk semeja untuk mencari penyelesaian isu ini.

Klik untuk gambar besar

"Sampai bila pengkarya harus dihantui perkara ini? Apa guna dana diberi, buat filem, tapi akhirnya bocor," ujar Syamsul yang ditemui media sewaktu sidang media Pelanggaran Hak Cipta Digital Skop Production Sdn Bhd di Finas, Hulu Klang, pada Jumaat.

Tambah Syamsul, tindakan undang-undang yang diambil bukanlah semata-mata kerana ia berlaku ke atas filemnya, malah ia dibuat bagi kebaikan keseluruhan industri filem tanah air.

"Ramai dah terkena benda ni, tapi sebelum ini ia diselesaikan dengan budi bicara, sebab pesalah padam video dan mohon maaf.

"Tapi pemuda ini sangat sombong dan bongkak, kita minta padam tapi dia semakin sebar, seolah-olah mencabar kami. Atas nasihat rakan-rakan pengeluar filem, kami ambil tindakan ini untuk kepentingan bersama," katanya yang turut meluahkan rasa kesalnya berhubung kebocoran filem itu.

Menurut Yusof, surat perintah mahkamah sudah dihantar kepada individu terbabit kira-kira jam 10.20 pagi semalam dan sebutan kes akan berlangsung di Mahkamah Tinggi Taiping pada 22 Oktober ini.

"Isu yang timbul ini memberikan interpretasi buruk terhadap industri filem kita. Saya dapat maklum balas daripada penonton di Indonesia yang mengatakan, untuk apa mereka ke panggung kalau boleh menonton filem ini di media sosial?" jelasnya.

Mengulas mengenai kutipan filem itu, ia setakat ini berjaya mengumpul RM43 juta sejak ditayangkan bermula 30 Ogos lalu.

Filem ke-10 arahan Syamsul itu turut dibintangi beberapa pelakon popular seperti Maya Karin, Nasir Bilal Khan, Datuk Rahim Razali dan Fauziah Nawi.

Untuk rekod, filem Munafik pertama yang ditayangkan pada 2016 berjaya meraih kutipan keseluruhan berjumlah RM17 juta.

www.myartis.com / Sumber: mStar & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AERIL ZAFREL DITUDUH MENUNJUK MASUK STADIUM BOLA LUAR NEGARA

Pelakon dan usahawan Aeril Zafrel menerusi laman Instagram miliknya baru-baru ini telah berkongsikan video kenangan ketika menonton perlawanan bola sepak di Stadium Old Trafford, Manchester.

Menerusi kapsyen video tersebut, Aeril berkata ia merupakan pengalaman pertamanya menonton perlawanan bola sepak di stadium dan berasa teruja apabila pasukan kegemarannya, Manchester United menang pada perlawanan berkenaan.

Bagaimanapun, Aeril dilihat memuat naik paparan komen netizen dan meluahkan rasa kecewa apabila dituduh menunjuk sedangkan masuk stadium di Malaysia tak pernah pun muat naik video.

Klik untuk gambar besar

"Kalau masuk stadium dekat Malaysia tak ada pun tunjuk video. Asal masuk stadium luar negara.. ermm rajin pulak buat video ye. Ermm nampak sangat nak tunjuk, benda mampu, sini pun best juga," kata seorang netizen.

Kesal dengan tuduhan tersebut, Aeril dilihat membalas komen individu itu dengan mengatakan ini merupakan pertama kali dia masuk ke stadium seumur hidupnya serta turut menyindir mungkin netizen tersebut merupakan penyokong pasukan Liverpool yang tewas pada Manchester United ketika perlawanan itu.

"Nama pun first time masuk stadium kak. nak record macam mana.susah jugak, kalau semua yang kita upload orang ingat asyik nak menunjuk je. Aku syak akak ni liverpool," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BIMBANG A. AIDA BANTU APM: "JIKA MATI, SAYA REDA... MATI SENYUM BANTU ORANG"

Selepas membuat keputusan untuk meninggalkan rumah demi menabur bakti berkhidmat membantu Anggota Pertahanan Awam (APM) mendepani wabak Covid-19, produser Datuk A. Aida berkata anak-anaknya bimbang dan ada yang menangis. A. Aida atau nama sebenarnya Zaidah Awang, 49, memberitahu tiga anaknya khuatir sekiranya dia dijangkiti wabak berkenaan kerana terlibat dalam aktiviti sukarelawan itu.

"Anak-anak saya menangis. Mereka kata kenapa saya nak terlibat dalam aktiviti seperti ini? Saya kata, bila lagi kita nak bantu masyarakat... Jika ditakdirkan saya mati, saya reda kerana setidak-tidaknya saya dah tolong orang.

"Saya kata pada anak-anak, mereka tak payah bimbang sebab saya dah tinggalkan harta untuk mereka hidup kalau saya mati. Kalau mati pun dalam senyum kerana saya buat kerja membantu orang," kata A. Aida yang mempunyai tiga orang anak bernama Wan Az Aleesa, 23, Wan Azevanatatassha, 18, dan Muhammad Rahul yang berusia 11 tahun.

A. Aida yang juga Leftenan Kolonel (Bersekutu) APM terlibat membantu anggota badan beruniform itu di beberapa pusat kuarantin sekitar Kuala Lumpur dari segi pengagihan makanan dan minum untuk mereka yang bertugas.

Selain bantuan peribadi itu, dia juga turut menghulurkan sumbangan dalam bentuk wang kepada mereka yang terlibat untuk meringankan keperluan keluarga. Dalam pada itu tambah A. Aida, apa yang dilakukannya itu ialah sebahagian daripada tugasnya sebagai hamba Allah yang banyak mengurniakan rezeki kepadanya selama ini.

Klik untuk gambar besar

Katanya daripada dia berada di rumah tanpa melakukan aktiviti berfaedah untuk masyarakat ia tidak memberi apa-apa pengertian dalam dirinya sedangkan dia adalah ahli bersekutu agensi itu: "Untuk menyertai aktiviti ini, banyak langkah keselamatan diri dilakukan dan perlu dipatuhi," katanya.

Dalam pada itu, Timbalan Pengarah APM Kuala Lupur, Leftenan Kolenel (PA) Mohd Zahri Abdul Aziz berkata, sebanyak empat pusat kuarantin dibuka di Kuala Lumpur iaitu di Institut Sosial Malaysia Sungai Besi, Akademi SPRM Jalan Duta, Hotel Crystal Crown, Kepong dan Hotel Lotus, Medan Tuanku.

Pusat-pusat kuarantin ini menempatkan wakil agensi terlibat termasuklah dari Polis Diraja Malaysia (PDRM), Rela, Bomba, Kementerian Kesihatan dan Dewan Bandaraya Kuala Lumpur (DBKL).

Setalkat ini kira-kira 320 orang aggota APM terlibat di semua lokasi kuarantin Kuala Lumpur yang bekerja secara syif. Kami bertindak sebagai penyelaras kepada agensi-agensi terlibat dalam menjalankan operasi membendung penularan wabak ini," katanya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITANYA BERAPA LAMA KENAL BEKAS KEKASIH - INI JAWAB ISTERI YONNYBOII

Baru-baru ini, seorang individu telah bertanyakan soalan sensitif sehingga membuatkan isteri kepada penyanyi Yonnyboii iaitu Nik Nazira meluahkan rasa berang apabila melibatkan bekas kekasihnya, Imran Aqil.

Menerusi perkongsian soalan di Instastory, individu tersebut mahu mengetahui berapa lama Nik Nazira mengenali Imran yang juga penyampai radio.
"Berapa lama kenal Imran?" soal individu.

Membalas pertanyaan itu, Nik Nazira menegaskan soalan itu tidak sepatutnya ditanya memandangkan dia sudah berkahwin dan kini sedang hamil cahaya mata.

"Saya mengandung dan berkahwin. Tapi awak bertanya mengenai hubungan yang sudah dua tahun berakhir?" tegas Nik Nazira.

Tidak mahu menimbulkan sebarang drama, Nik Nazira memberitahu, dia sudah meminta kebenaran daripada suaminya dan bekas kekasih sebelum menjawab pertanyaan tersebut.

Klik untuk gambar besar

"Minta kebenaran daripada suami dan bekas kekasih dahulu sebelum saya jawab, jadi tiada drama," katanya.

Untuk makluman, Nik Nazira pernah menjalinkan hubungan cinta dengan Imran sebelum mengenali Yonnyboii dan mengambil keputusan untuk berkahwin dengan penyanyi itu.

Yonnyboii dan Nazira mendirikan rumah tangga pada 20 November 2021 dalam sebuah majlis pernikahan sederhana yang hanya dihadiri seramai 20 orang ahli keluarga terdekat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA DANISH SEDIH LEPASKAN ANAK SULUNG KE SEKOLAH SWASTA BERASRAMA PENUH

"Kamu adalah kekuatan dan sebab mommy menjadi diri mommy pada hari ini. Sebab kamu sayang. Mommy sayangkan kamu. Tolong hubungi mommy jika kamu ada masa," demikian tulis pelakon Nora Danish yang tidak dapat menahan emosinya ketika menghantar anak sulungnya, Putra Rayqal Ramli Rizal Ashram ke sekolah swasta berasrama penuh.

Menerusi satu perkongsian lain, Nora memberitahu anaknya yang kini berusia 12 tahun itu akan menyambung persekolahannya di Kolej Tuanku Ja'afar yang terletak di Mantin, Negeri Sembilan.

Melihat video yang dikongsikan, Nora dilihat sebak dan menangis sambil memeluk erat anaknya ketika berada di asrama: "Sedih hari ini, baru sekolah dekat tidak jauh dari rumah, macam mana hendak hantar anak jauh-jauh pergi London, saya memang tidak boleh," kata Nora dalam sebuah video dalam InstaStory.

Klik untuk gambar besar

Dalam satu entri berbeza, kelihatan Nora atau nama penuhnya Nora Mohd. Danish Hanif, 39, bersama suaminya Nedim Nazri dan bekas suaminya, Jejai menghantar Rayqal ke sekolah berkenaan.

Untuk makluman, Rayqal merupakan cahaya mata pertama Nora daripada perkahwinan terdahulu dengan Jejai. Pasangan itu bagaimanapun bercerai pada 2008 selepas dua tahun berkahwin.

Nora kemudian mendirikan rumah tangga dengan Nedim Nazri pada 2017 dan dikurniakan seorang cahaya mata lelaki Mohamed Neqayl Nedim kini berusia tiga tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SHUK KONGSI VIDEO KELUAR DARI PEJABAT AGAMA - LELAKI DALAM KERETA TARIK PERHATIAN

Isteri kepada pelawak Shuk Sahar iaitu Rossa Serra baru-baru ini ada memuat naik video memaparkan dirinya yang mengenakan jubah serba hitam keluar dari sebuah bangunan dipercayai pejabat agama. Serra kemudiannya dilihat masuk ke sebuah kereta sambil di tangannya memegang fail.

Namun, apa yang menjadi perhatian ramai adalah kelibat seorang lelaki yang berada di tempat pemandu sekaligus menimbulkan tanda tanya siapa gerangan individu berkenaan.

Diruangan komen, ada netizen mendakwa individu berkenaan kelihatan seperti Shuk Sahar namun tidak dapat dipastikan kesahihan dakwaan tersebut.

Tidak kurang juga ada yang berpendapat mungkin Serra dan Shuk sudah pun berbaik demi kepentingan anak-anak yang masih kecil.

Awal November tahun lalu, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN HIPOKRIT - SITI SAERAH BUKA TUDUNG

"Saya bukan manusia sempurna. Saya juga ada banyak kekurangan. Lagi pun, saya tidak mahu tipu diri sendiri. Pada mulanya keluarga bertanyakan mengenai keputusan saya ini.

"Dalam masa sama, Kak Siti juga bertanya sama ada saya masih bertudung atau tidak. Ini kerana terlalu banyak yang bertanya dan keliru.

"Jadi saya berterus-terang sahaja," kata adik kepada penyanyi Siti Nurhaliza, Siti Saerah Tarudin, 34, mengenai keputusannya untuk membuka tudung awal tahun lalu.

Kata Saerah, meskipun tindakannya itu telah membuatkan peminatnya terkejut, dia tidak mahu bersikap hipokrit dan adalah lebih baik dia muncul dengan imej sebenar.

Klik untuk gambar besar

"Saya yang pilih jalan ini, jadi saya sedia terima segala kritikan dan komen orang. Dalam perkara ini saya tidak menyalahkan sesiapa. Apa pun saya sentiasa mencari yang terbaik untuk diri sendiri.

"Ini kali pertama saya muncul dengan imej sebegini di hadapan media dan rasanya saya perlu tampil tanpa perlu berselindung.

"Bila saya muncul dengan imej tanpa berhijab begini, saya terima pelbagai komen positif dan negatif, bagaimanapun saya menerima semua komen tersebut dengan hati terbuka.

"Saya bukanlah manusia yang sempurna cuma harapan saya peminat dapat mendoakan yang terbaik," ujarnya yang juga seoarng penyanyi seperti kakaknya.

Sementara itu, Saerah memberitahu dia sudah menemui pengganti yang juga seorang kenalan lamanya setelah tiga tahun bercerai.

Saerah berkata, dia kembali bertemu dengan Shahidan Johari, 30, sejak tahun lalu sebelum hubungan itu bertukar akrab.

"Dia (Shahidan) adalah kekasih dan pemangkin semangat saya dan sebenarnya kami sudah mengenali sejak 2009 namun hubungan itu terputus selepas saya berkahwin.

"Sebagai wanita semestinya saya mahukan seorang lelaki bergelar suami tapi semuanya bergantung pada jodoh dan takdir, lagi cepat lagi bagus," jelasnya.

Menerusi perkahwinan bersama Saiful Anuar Ahmad Shafie sebelum ini, mereka dikurniakan tiga cahaya mata iaitu Ummi Umairah, 6, Ahmad Daiyan, 5, dan Ahmad Aisy, 3 tahun.

Dalam perkembangan yang sama, Saerah muncul dengan single baharu berjudul 'Hanya Restu' ciptaan Sharon Paul dan Fedtri Yahya.

Lagu tersebut merupakan single terbaharu Saerah dan berharap peminat dapat menyokong perjalanan karier seninya.

www.myartis.com / Sumber: mStar & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PIHAK BERKUASA GAGAL TEMUI SAJAT KETIKA SERBUAN DI RUMAH

"Ketika serbuan, hanya terdapat beberapa individu termasuk bapanya, Kamaruz Zaman Harun, 68, pembantu rumah dan dua kanak-kanak disyaki anak angkatnya dalam kediaman berkenaan. Pemeriksaan lanjut telah dilakukan di seluruh kediaman itu bagaimanapun Sajat gagal dijumpai," menurut sumber.

Menerusi laporan Kosmo, pihak berkuasa telah melakukan serbuan ke kediaman Sajat atau nama sebenarnya Muhammad Sajjad Kamaruzzaman, 36, semalam, namun usahawan tersebut gagal ditemui.

Kata sumber, serbuan dilakukan sekitar pukul 9 malam di kediamannya di Seksyen 10, Kota Damansara, namun hanya ada beberapa individu termasuk bapanya Kamaruz Zaman Harun, pembantu rumah dan dua kanak-kanak disyaki anak angkatnya.

Terdahulu, menerusi laman Instagram, Sajat seolah-olah memerli Jabatan Agama Islam Selangor (JAIS) apabila memberitahu masih tiada orang mengetuk pintu rumah untuk menangkapnya.

Dalam pada itu, hasil tinjauan mendapati Instagram milik Sajat juga tidak ditemui dipercayai telah dinyah aktifkan.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABANG MENINGGAL DUNIA PUNCA AISYA HASNAA BERHIJAB

"There's so many things I wanna say. But no words could describe just how much we miss you. May we meet again in jannah my dear brother. Aamiin.. We love you so much Adam," demikian coretan pelakon drama Romi Cinta Julia, Aisya Hasnaa mengeni rindunya pada abangnya yang meninggal dunia pada 6 April lalu.

Malah dia juga mengesahkan bahawa dirinya bertudung penuh sejak 7 April lalu disebabkan menyedari kewajiban sebagai seorang muslim gara-gara 'kehilangan' abangnya itu.

"Sebulan sebelum itu saya memang sudah ada niat mahu bertudung. Bagaimanapun, sehari selepas abang meninggal dunia, saya bertekad untuk menutup aurat sepenuhnya.

"Lagipun sebelum meninggal dunia, abang selalu beri nasihat supaya saya menjaga keperibadian diri dan menjadi anak yang solehah,” ujar Aisya dipetik sebagai berkata.

Lebih membuat dia bersemangat ialah apabila penghijrahannya itu mendapat sokongan positif keluarga dan rakan-rakan.

Bagaimanapun, adik kepada chef selebriti terkenal, Anis Nabilah mengakui dia terpaksa melepaskan beberapa tawaran berlakon kerana penghijrahannya itu.

Untuk info, Aisya juga pernah membintangi filem Dollah Superstar bersama Awie, Fizz Fairuz dan Neelofa.

Sumber: mynewshub

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LEPAS JIHAD - BADE & AIDA DIKURNIAKAN 'BABY GIRL'

Selepas dikurniakan seorang anak lelaki yang diberi nama Jihad, terkini Badaruddin Hj. Azmi (Bade) telah menerima kehadiran 'orang baru' apabila isteri keduanya, Aida Abdul selamat melahirkan anak perempuan sekitar tiga bulan lalu.

Bade dan isteri telah menamakan anak perempuan mereka dengan nama Jannah.

"After Jihad comes Jannah. Syukur Alhamdullilah...," ujar Bade di laman IGnya.

Tahniah diucapkan!

ANAK KEDUA BADE & AIDA - JANNAH

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

ANAK SULUNG BADE & AIDA - JIHAD

Sumber: Bade IG

Foto: Bade IG & Erma Fatima IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIADA JODOH DENGAN SUAMI ORANG - HANEZ SURAYA AKUI KESILAPAN DIRI

Mahu tutup semua cerita lama dan buka lembaran baru. Demikian pengakuan Hanez Suraya atau nama sebenarnya Hanez Suraya Abdul Aziz, 29, yang teruk dikecam sepanjang 2014 akibat didakwa merampas suami orang,

"Saya mahu menutup semua cerita yang terjadi beberapa bulan yang lalu dan mahu membuka lembaran baru. Selepas ini kalau boleh saya mahu elak perkara yang boleh mengundang kontroversi. Jadi selepas ini saya akan lebih berhati-hati dalam setiap hal yang saya lakukan," ujar Hanez dipetik sebagai berkata.

Mengenai hubungan cintanya bersama Romie yang didakwa telah berakhir, Hanez menjelaskan yang dia kini tidak lagi bersama Romie.

"Saya anggap hubungan saya dengan dia tak ada jodoh. Tapi hubungan antara kami masih baik, tiada sebarang persengketaan yang terjadi. Saya sudah tidak mahu fikirkan. Jika selepas ini, kalau ada jodoh, adalah. Kalau tiada, tak mengapa. Buat masa ini, cukuplah. Saya tidak mahu komen lebih-lebih," katanya yang di temui media di Midfields Square, Sungai Besi, semalam.

Malah penolakan beberapa stesyen televisyen diakui oleh Hanez sememangnya berpunca daripada isu hangat tersebut dan ia memang memberi impak terhadap kariernya.

"Sedikit sebanyak, saya tak nafikan kontroversi yang terjadi memberi kesan kepada karier saya. Tetapi saya anggap semua yang terjadi kepada saya adalah bukan rezeki. Insya-Allah, mungkin rezeki saya ada tapi akan datang selepas ini. Biar saya senyap seketika, ambil masa untuk muhasabah diri dan belajar daripada kesilapan," tambahnya.

Sehubungan itu, Hanez meminta maaf kepada semua pihak yang terkesan dengan cerita kontroversi yang dihadapinya dan memohon agar dia diberikan ruang untuk membuka buku baru dalam kehidupan dan perjalanan kerjayanya sebagai seorang pelakon.

"Buat masa sekarang, biar semua benda berlalu dahulu. Saya sendiri dengan rasa rendah hati ingin memohon maaf kepada semua pihak jika ada salah dan silap saya sebelum ini. Apa yang terjadi, cukuplah. Saya sudah terima macam-macam perkara. Saya mengambil perkara ini secara positif dan saya sudah maafkan semua. Saya terima semua komen dan kritikan yang diberikan. Biar saya buka lembaran baru selepas ini," pintanya.

Mengenai cemuhan segelintir pihak yang mengandaikan Hanez sebagai ‘sudah terhantuk baru nak terngadah’, dia bagaimanapun mengakui segala kesilapan yang terjadi membuatkan dia terus belajar.

"Bila terhantuk itu membuatkan kita belajar. Sebab itu kesilapan kita, manusia tidak sempurna. Saya sebagai manusia biasa, saya anggap kesilapan itu membuatkan saya kembali muhasabah diri. Apa yang terjadi betul-betul membuatkan saya belajar," ujarnya tanpa berselindung.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SEMAKIN TERBUKA - KILAFAIRY KENALI KEKASIH SEJAK BANGKU SEKOLAH

"Kami sebenarnya sudah saling mengenali sejak 12 tahun lalu, iaitu ketika saya di bangku sekolah lagi. Malah, kami juga sudah lama saling mengikuti di Instagram, cuma ketika itu masing-masing tidak pernah bersua muka atau keluar bersama.

"Dipendekkan cerita, tahun lalu kami menjadi rapat, sehinggalah sekarang," ujar Penyanyi dan pelakon Kilafairy, 27, yang dilihat semakin terbuka untuk berbicara soal peribadi sejak kehadiran jejaka bernama Sa'aid Umar Aiman dalam hidupnya.

Mula berkongsi mengenai perkara itu di laman Instagram, sejak tahun lalu, pemuda yang bekerja dalam bidang penerbangan itu mengubah pendirian anak kepada penyanyi terkenal era 1980-an, Rohana Jalil ini. Bukan sekadar memuatnaik gambar bersama, penyanyi lagu 'Put The Word In' itu juga memaut nama Instagram buah hatinya.

Klik untuk gambar besar

Menurut pelakon filem Karak itu, dia kini memilih untuk tidak berselindung mahupun berahsia mengenai perhubungan mereka kerana selesa bertemankan lelaki berkenaan: "Saya rasa selesa dan lebih menjadi diri sendiri ketika mengenalinya. Dia juga membuatkan saya menjadi insan lebih baik. Malah, saya berasakan dapat lihat masa depan bersamanya.

"Begitupun, jika ditanya mengenai hala tuju hubungan kami, saya pastinya mengharapkan penamat yang baik. Kalau ada jodoh, ia pasti tak ke mana. Cuma, tidak manis jika saya yang bercakap mengenai bila saatnya kami bakal disatukan," katanya.

www.myartis.com / Sumber & foto: Berita Harian & Instagram Kilafairy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SAJAT MAHU BERLAKON SEMULA, KALI INI NAK BAWA WATAK KOMEDI

"Mungkin ramai yang tak tahu sebelum ini saya pernah terbabit filem 'Ophilia'. Pengalaman tersebut antara kenangan manis, cuma ketika itu saya sibuk dengan komitmen lain termasuk perniagaan yang baru saja berjalan.

"Jadi selepas lebih enam tahun rasanya ini masa yang sesuai untuk saya kembali ke lokasi penggambaran. Kalau boleh mungkin selepas ini nak cuba watak komedi pula.

"Tak mahulah terlalu memilih pula. Yang penting kalau ada tawaran yang sesuai, sudah pasti saya akan lakukan yang terbaik. Saiapa tahu boleh meletop nanti kan?" kata usahawan kosmetik, Nur Sajat yang menyuarakan hasratnya untuk kembali dalam dunia lakonan.

Sajat pernah berlakon menerusi filem berjudul 'Ophilia' yang turut menampilkan Pekin Ibrahim dan Que Haidar pada 2014. Menurut Sajat, dia merasakan ini masa yang sesuai untuk kembali berlakon selepas enam tahun. Kata Sajat jika diberi peluang dia mahu membawa watak komedi pula.

Mengulas mengenai cawangan kedai emasnya, Nursajat Gold di Shah alam yang telah dipindahkan ke Dataran Sunway, Petaling Jaya Selangor, Sajat berkata sambutan yang diterima masih baik.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUFYA NASIHAT FARA HANIM JAGA IMEJ MUSLIMAH: "MAAFKAN ITU BOLEH TAPI KEMBALI SEPERTI BIASA, MEMANG TIDAK"

"Saya sedar yang dia ada muat naik permohonan maaf di Instagram malam Ahad. Apa yang saya boleh katakan, saya maafkan dia tapi dengan syarat dia tidak ulang kesilapan itu pada saya atau rakan artis lain atau sesiapa saja.

"Maafkan itu memang boleh tapi untuk kembali seperti biasa, memang tidak. Sebenarnya saya sudah anggap dia seperti adik dan selalu juga saya hantar kek yang saya jual kepada dia.

"Bila dia tiba-tiba membuat tuduhan itu, sejujurnya saya memang agak terperanjat. Sehingga beberapa hari ini, saya jadi letih dan sakit kepala sebab orang mesej, call bertanyakan tentang perkara itu.

"Apa-apa pun, saya harap dia lebih berhati-hati untuk bercakap atau berkongsi sesuatu di laman sosial. Dia membawa imej muslimah, sedikit sebanyak isu ini mencemarkan imej itu," kata pelakon Lufya Omar.

Sudah menerima permohonan maaf daripada pengacara Fara Hanim Razak yang menuduhnya sebagai seorang anti vaksin, ibu kepada seorang cahya mata perempuan itu berkata biarpun sudah memaafkan, dia meminta agar selebriti media sosial itu tidak mengulangi kesilapan itu kepada orang lain.

Klik untuk gambar besar

Lufya atau nama sebenarnya Lutfyah Sheikh Omar yang mengakui kehidupannya terganggu semenjak isu tersebut timbul itu turut menasihati Fara Hanim supaya berhati-hati dalam setiap perkongsiannya demi menjaga imej seorang muslimah.

Sebelum ini, ciapan Fara Hanim di Twitter yang menuduh Rita Rudaini dan Lufya Omar sebagai anti vaksin pada Jumaat lalu mengundang kemarahan pelakon tersebut.

Rita menerusi laman Instagram miliknya meluahkan rasa berang dan menganggap perbuatan menuduh tanpa usul periksa itu jelas menunjukkan sikap tidak matang pengacara berkenaan.

Selepas hampir tiga hari mendiamkan diri, Fara Hanim Razak akhirnya tampil membuat permohonan maaf secara terbuka di laman Instagram miliknya pada malam, Ahad.

Dalam pada itu, Lufya memberitahu dia serta Rita pernah berbincang mengenai vaksin di mana ketika itu Fara Hanim ada bersama mereka namun hanya berdiam diri tanpa memberi sebarang pandangan.

Menurut Lufya, dalam perbualan antara dia dengan Rita tidak menyebut atau mengeluarkan kenyataan mengenai anti vaksin malah kini masih menunggu giliran untuk mendapatkan suntikan.

"Sebenarnya, saya dan Rita memang ada berbincang mengenai vaksin dan ketika itu, Fara pun ada sekali tapi dia hanya diam tanpa memberi sebarang pandangan.

"Tapi dalam perbualan dan perbincangan kami tak ada pun keluar kenyataan anti vaksin. Saya sendiri tak pernah pun keluar sebarang kenyataan mengatakan saya anti vaksin.

"Saya pun ada daftar untuk ambil suntikan vaksin. Sementara menunggu giliran, saya ikhtiar sesuatu untuk melindungi diri dan untuk kesihatan juga," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBEBASKAN AWAL - TONY EUSOFF HARGAI PELUANG KEDUA

"Ya benar saya sudah keluar dari penjara sejak 1 Oktober lepas," demikian kata pelakon kelahiran Sarawak Tony Eusoff, 38, yang berjaya memendekkan jangka waktu hukumannya daripada lapan bulan kepada lima bulan sahaja apabila dia dibebaskan pada 1 Oktober lalu.

Pada tanggal 21 April lalu, Tony atau nama sebenarnya Anthony Joseph Anak Hermas Rajiman telah dijatuhkan hukuman penjara selama lapan bulan ekoran daripada kesalahannya memiliki dadah. Lebih menyedihkan, hukuman ke atas Tony berlangsung di negara dia ditahan iaitu di Singapura.

Tony dipenjarakan di Admiralty West Prison selepas didapati memiliki satu peket mengandungi tidak kurang daripada 4.56 gram bahan sayuran yang dianalisis mengandungi kesan ganja sewaktu tiba di balai ketibaan bas Pihak Berkuasa Imigresen dan Pusat Pemeriksaan di Pusat Pemeriksaan Tuas pada 12 Mac lalu.

Mengaku begitu menyesal dengan perbuatan sendiri, Tony kini nekad ingin menjadikan pengalaman kisah hitam dirinya itu sebagai pengajaran pada masa depan.

"Sejujurnya, selepas dibebaskan, saya terkejut dan mengambil keputusan untuk berehat selama seminggu sebelum perlahan-lahan menunjukkan muka kepada rakan-rakan.

"Saya sudah buat salah, jadi tidak mahu tambah lagi masalah yang boleh menyakitkan hati keluarga. Pengalaman dipenjarakan selama lima bulan benar-benar mendatangkan penyesalan besar dalam seumur hidup saya. Perkara ini bukan sahaja mendatangkan kesalahan dalam diri, malah kepada keluarga juga.

"Pada saya sebelum berbuat sesuatu perkara, kita harus berfikir dengan teliti terlebih dahulu. Jika bukan untuk diri sendiri, kita harus memikirkan orang tersayang iaitu perasaan keluarga," ujarnya dipetik sebagai berkata.

Tony memberitahu hukuman itu dipendekkan disebabkan dirinya berkelakuan baik ketika di dipenjara.

"Sebenarnya, pada hari pertama saya dimasukkan, pihak penjara Singapura telah memberitahu saya bahawa hukuman boleh dipendekkan jika berkelakuan baik.

"Perkara itu secara langsung memberi harapan kepada saya supaya tidak membuat hal dan menjaga sikap. Saya bersyukur kerana boleh keluar lebih awal iaitu hanya lima bulan dari masa yang ditetapkan selama lapan bulan," katanya.

Ditanya pengalamannya sebaik sahaja dijatuhkan hukuman, Tony berkata yang beliau memang terkejut tetapi terpaksa menerimanya dengan reda dan harungi hukuman tersebut.

Ketika di penjara selama bulan, Tony memberitahu yang beliau menggunakan semua masa yang ada dengan baik kerana tidak mahu kelihatan menyedihkan apabila dibebaskan.

"Saya banyak menghabiskan masa dengan membaca novel yang dipinjam di perpustakaan penjara. Kebanyakan novel tersebut tebal dan saya cuma mengambil masa dua hingga tiga hari untuk membacanya.

"Selain itu, saya juga menyibukkan diri dengan aktiviti kecergasan kerana setiap hari Isnin hingga Jumaat, semua banduan akan diberi masa selama satu jam untuk bersenam.

"Saya juga menghadiri sesi kaunseling sekali dalam seminggu. Saya memang akan menggunakan semua masa yang ada dengan baik kerana tidak mahu kelihatan menyedihkan apabila dibebaskan. Hasilnya, berat badan saya juga meningkat dari 80 kilogram (kg) kepada 83 kg sekarang ini," tuturnya.

Sepanjang berada dalam penjara, Tony berkata rakan-rakannya sering menghantar surat dan tidak jemu memberi sokongan kepadanya.

"Sebenarnya polisi melawat di sana sangat ketat. Pihak penjara hanya membenarkan ahli keluarga sahaja yang datang melawat dan tempoh lawatan hanya 20 minit. Memandangkan usia ibu saya sudah tua, jadi saya pesan kepadanya tunggu saya keluar sahaja nanti dan tidak perlu datang melawat.

"Satu perkara yang membuatkan saya terharu adalah sering mendapat surat daripada rakan-rakan yang tidak jemu memberi sokongan kepada saya. Antaranya seperti Jehan Miskin dan Bront Palarae," jelasnya.

Kata Tony, penerimaan rakan dan peminat setelah dirinya keluar ini sangat positif.

"Penerimaan mereka sangat bagus sehingga saya tidak tahu hendak berkata apa. Saya sangat terharu. Dalam setiap perkongsian gambar yang saya muatnaik dalam laman Instagram, ramai peminat yang memberikan komen positif sehingga saya sendiri tidak sempat membalasnya.

"Saya akan kembali aktif dalam dunia seni. Buat masa ini, saya sudah berbincang dengan beberapa syarikat produksi dan membincangkan tentang tawaran lakonan filem dan undangan nyanyian. Saya juga akan pulang ke Sarawak untuk berjumpa dengan saudara-mara setelah urusan di Kuala Lumpur selesai," tambahnya.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"DIA TAK SAYANGKAN DIRINYA SENDIRI" - HAJI ZIL SERIK TOLONG FATHIA

"Saya sedih dengan apa yang berlaku. Berkali-kali saya cuba untuk tidak percaya dan berharap wanita yang dilihat dalam rakaman video itu bukan Fathia. Namun, selepas melihat semula rakaman di Instagram (IG) Story milik Fathia, jelas memang itulah dia.

"Teman-teman saya juga beritahu wanita dalam video berkenaan adalah Fathia. Ini ibarat sudah terang lagi bersuluh. Saya sudah serik hendak bantu orang macam dia lagi," demikian kata produser drama terkenal, Haji Fadzil Teh ataupun lebih dikenali sebagai Haji Zil.

Kontroversi yang menghimpit pelakon Fathia Latiff sebelum ini sedikit pun tidak membuatkan Haji Zil hilang kepercayaan kepada Fathia untuk berlakon. Baginya semua insan layak diberi peluang kedua untuk berubah dan menjadi lebih baik.

Namun, kontroversi video yang memaparkan seorang wanita berambut pendek yang dikatakan Fathia itu membuatkan Haji Zil merasa kecewa.

Klik untuk gambar besar

Mana tidaknya, beliau sudah berkali-kali membantu pelakon itu untuk berubah dan kembali bangkit dalam industri seni, tetapi peluang itu seakan di sia-siakan.

Bagaimanapun, Haji Zil mengakui beliau kasihan melihat nasib yang menimpa Fathia. Katanya, Fathia harus dibantu sebelum semuanya terlambat.

"Saya yakin manusia buat silap dan berhak diberi peluang untuk melupakan kisah silam. Namun, dengan apa yang terjadi, Fathia nampaknya terus mengundang kecaman ramai. Nampaknya, dia tak sayang dan kasihankan dirinya sendiri.

"Saya fikir Fathia perlu dibantu untuk memulihkan dirinya. Keluarga Fathia perlu berbuat sesuatu demi kebaikan dia sekurang- kurangnya pada peringkat awal ini.

Meskipun video dirinya tidak bertudung itu sudah viral, Fathia sehingga kini masih berdiam diri tanpa sebarang penjelasan lanjut.

Ramai yang mula mempersoalkan kata-kata beliau sebelum ini yang mahu berubah ke arah lebih baik dan tidak mahu terlibat dengan kontroversi.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAPORAN POLIS PALSU - FARID KAMIL MENGAKU TIDAK BERSALAH

Atas tuduhan membuat laporan polis palsu, pelakon dan pengarah Datuk Farid Kamil yang menghadapi lima pertuduhan kes jenayah sebelum ini, telah didakwa sekali lagi di Mahkamah Majistret Petaling Jaya, hari ini.

Tertuduh, Farid atau nama penuhnya Farid Kamil Zahari, 37, mengaku tidak bersalah sebaik pertuduhan terhadapnya dibacakan di hadapan Majistret Salamiah Salleh.

Pelakon filem 'Lagenda Budak Setan' dan drama 'Lafazkan Kalimah Cintamu' itu dilihat tenang di dalam kandang tertuduh dan berkata: "Saya mengaku tidak bersalah".

Mengikut pertuduhan, beliau didakwa mereka keterangan palsu bersabit sebuah laporan polis dengan memasukkan maklumat palsu dan tidak benar yang mana laporan itu boleh digunakan dalam prosiding jenayah dan diambil pertimbangan oleh pegawai polis yang menerima laporan itu.

Klik untuk gambar besar

Kesalahan itu didakwa dilakukan jam 5.54 petang pada 31 Januari lalu di Balai Polis Taman Tun Ismail, Kuala Lumpur.

Dakwaan kes itu dikemukakan mengikut Seksyen 192 Kanun Keseksaan yang boleh dihukum mengikut Seksyen 192 kanun sama memperuntukkan hukuman penjara tiga tahun dan denda, jika disabit kesalahan.

Terdahulu, Farid tiba di perkarangan Kompleks Mahkamah Petaling Jaya jam 10 pagi ditemani adiknya, Fadzil Zahari dan kes itu disebut jam 11.30 pagi.

Mahkamah membenarkan Farid diikat jamin RM2,500 dengan seorang penjamin dan menetapkan 7 Mei depan untuk serahan dokumen.

Pendakwaan kes dikendalikan Timbalan Pendakwa Raya Mary Phoon Keat Mee manakala tertuduh diwakili Faizul Mohd Nasir.

Di dalam sidang media sebelum ini, Farid mendedahkan gambar dua lelaki yang didakwa individu sebenar meletakkan dadah dalam minumannya.

Dakwa Farid, individu sebenar yang mendatanginya pada hari kejadian adalah pengurus artis dan penyanyi yang memperkenalkan diri sebagai Taj dan Osh.

Farid turut menafikan dua artis yang tampil memberi keterangan berhubung kes dadah itu bukan individu sebenar yang digambarkannya kepada polis.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MAS IDAYU ENGGAN BERI KOMEN, SIBUK TULIS TANPA PANDANG WAJAH - SISSY IMANN, NAIM DANIEL TAK RAYU SEPERTI PESERTA LAIN

"Ini adalah sebuah persembahan hiburan keluarga. Terpulang kepada juri untuk menilai persembahan. Kami di sini berdiri sebagai penyanyi dan pemuzik agar dapat dinilai dengan keterbukaan hati."

Demikian kata penyanyi Naim Daniel ketika ditanya pengacara Janna Nick, adakah mahu Mas Idayu Mesnun, 51, memberikan komen selepas membuat persembahan pada pusingan Separuh Akhir (minggu ketujuh) program Famili Duo, malam tadi.

Tidak seperti peserta Famili Duo lain, gandingan pasangan sepupu, Sissy Iman dan Naim Daniel memilih untuk tidak merayu juri tetap, Mas Idayu memberikan komen membabitkan persembahan mereka.

Klik untuk gambar besar

Selepas Sissy dan Naim selesai mengadakan persembahan di minggu ketujuh program Famili Duo, Mas Idayu enggan memberi sebarang komen, sebaliknya dilihat sibuk menulis sesuatu di atas kertas di mejanya tanpa memandang wajah pasangan sepupu itu.

Meskipun begitu, persembahan Sissy dan Naim atau nama sebenarnya Muhammad Naim Daniel Baharin, 26, itu telah menerima 8 daripada 10 markah daripada Mas Idayu.

Dalam pada itu, Ajai yang juga selaku juri tetap program tersebut telah memberi komen dengan memuji persembahan Sissy dan Naim yang berjaya menjiwai watak menerusi lagu 'Pening' nyanyian asal Datuk M. Daud Kilau dan Ezlynn.

Sebelum ini, Sissy yang bergabung dengan Naim Daniel yang juga merupakan seorang pelakon itu dalam program Famili Duo telah menerima kritikan pedas daripada Mas Idayu selepas mempersembahkan lagu 'Jampi' nyanyian asal Hael Husaini dalam irama keroncong, minggu lalu.

Rentetan kritikan itu, Sissy atau nama penuhnya Sissy Imann Mohammad Kamil, 28, dilihat menangis di atas pentas.

Bagaimanapun, rata-rata netizen yang menyaksikan persembahan itu memberi komen positif dan beranggapan apa yang dipersembahkan satu kelainan kerana Sissy dan Naim bukan hanya menyanyi, tapi berlakon juga mengikut tema tugasan minggu keenam itu.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA YANG TANGGUNG DOSA" - ZARINA ANJOULIE

Bagai menuang air di daun keladi... begitulah perihalnya dengan artis 'berani mati' Zarina Anjoulie Lavocah yang menyifatkan aksi hangatnya dalam majalah FHM Indonesia keluaran Oktober sebagai perkara biasa.

“Saya berani kerana benar. Jika buat ke tak buat, tak ada beza pun. Saya tak boleh nak puaskan hati semua orang. Saya pelik kenapa mereka perlu hentam saya seorang saja sedangkan ramai lagi artis di luar sana yang pakai seksi. Saya letak gambar saya pergi umrah pun kena kutuk juga. Bagi saya, biarlah apapun orang nak cakap, saya buat bodoh saja,” ujar Zarina dipetik sebagai berkata.

Imbas kembali aksi Zarina
Klik untuk imej besar...

“Sesi fotografi ini dibuat pada dua bulan lepas dan kalau diikutkan, sudah dua kali saya tolak pelawaan dari pihak FHM Indonesia. Kalau semua nak tahu, ketika sesi fotografi ini, mereka bagi saya baju lebih seksi lagi iaitu bikini, namun saya minta mereka tukar baju lain.

"Saya hanya jadi diri saya sendiri dan itu adalah pilihan saya. Lagipun, saya yang tanggung semua dosa saya. Biarlah apa orang nak kata kerana saya tak boleh nak paksa orang untuk suka kepada saya," tambah bekas pelakon Anak Pontianak itu.

Bagaimanapun bila ditanya mengenai perasaannya bila kena hentam... “Saya boleh terima. Bila baca isu mengenai saya, saya gelak saja. Saya rasa dah macam ‘Stone Cold’ saja sebab dah tak rasa apa-apa lagi. ‘It’s all bullshit!’. Pada saya, banyak lagi benda yang teruk.

“Saya dah minta maaf sebelum ini, namun bila saya minta maaf, saya pula yang kena hentam balik dan kena pijak. Jadi, lebih baik saya balas dan hentam mereka balik.

Bagi saya, ini dah asam garam kehidupan dunia artis, jadi jika tak boleh terima dengan kritikan semua ini, jangan jadi artis. Lepas dah lalui dan biasa dengan dunia artis ini, saya dah kalis dengan segala kritikan.

"saya yang tanggung semua dosa" - Zarina.

“Wartawan selalu tulis masyarakat kutuk dan benci saya. Saya terfikir, betul ke masyarakat bencikan saya. Tapi, bila pergi ke acara mana-mana, mereka okay saja dengan saya. Mana yang mereka cakap masyarakat tak suka saya, mana? Bawa pada saya. Saya rasa tak ada pun. Jangan salahkan masyarakat!

“Jika wartawan cakap apa yang mereka fikir, cakap saja. Tak perlu gunakan masyarakat. Nak cakap saya sundal, cakap saja tak perlu nak cakap masyarakat yang cakap saya sundal. Saya tahu ada sesetengah peminat yang sokong saya dan sesetengah lagi membenci saya. Namun, saya sedar yang orang Malaysia ini, cakap saja benci, tapi mereka masih baca cerita tentang saya," ujarnya sedikit emosi.


GAMBAR SANA SINI - FARAH LEE MULA 'BERNIQAB'?

Mungkinkah sudah sampai waktunya Farah Lee berniqab iaitu menutupi mukanya daripada pandangan bukan muhrim? Ini kerana, gambar terkini yang menjadi 'Profile Pictures' dan menghias facebooknya menampilkan Farah memakai pakaian tersebut.

"ukhty dah mula berniqab?" Tanya seorang rakan Facebook pada Farah. Namun hingga berita ini disiarkan, tiada jawapan daripada Farah.

Mungkinkah dia memakainya hanya sementara atau untuk selama-lamanya? Jawapannya... hanya Farah sahaja yang mengetahui. Allahu A`lam!

Untuk info, Farah adalah gadis yang pernah dikaitkan dengan majlis merisik Ally Iskandar, pengacara TV3 di Terengganu baru-baru ini. Bagaimanapun, baik Ally mahupun Farah sendiri, mereka mengambil sikap berdiam diri bila diajukan kebenaran gosip tersebut oleh rakan-rakan mahupun media.

Gambar terkini Farah pada 4 November 2011
klik untuk imej besar...

Gambar terdahulu ketika Ramadan
di Masjid al-Haram, Makkah al-Mukarramah..

Firman Allah yang menerangkan akan batas-batas aurat wanita ialah ;

“ Dan katakanlah ( wahai Muhammad) kepada perempuan-perempuan yang beriman : hendaklah mereka menahan( sebahagian) daripada pandangan mereka ( daripada memandang lelaki yang ajnabi) dan memelihara kemaluan mereka , dan janganlah mereka menampakkan perhiasan mereka , kecuali yang ( biasa) nampak daripadanya. Dan hendaklah mereka menutup kain tudung (khumur) ke dada mereka , dan janganlah menampakkan perhiasan mereka kecuali kepada suami mereka , atau ayah mereka atau ayah suami mereka atau putera-putera mereka atau putera-putera suami mereka atau saudara-saudara mereka atau putera-putera saudara lelaki mereka , atau putera-putera saudara perempuan mereka , atau wanita-wanita Islam , atau hamba abdi yang mereka miliki atau pelayan-pelayan lelaki yang tidak mempunyai keinginan ( terhadap perempuan) atau anak-anak yang belum mengerti aurat perempuan . Dan janganlah mereka memukulkan kaki mereka agar diketahui perhiasan yang mereka sembunyikan . Dan bertaubatlah kamu sekalian kepada Allah , hai oang-orang yang beriman, supaya kamu mencapai falah, yakni mendapat keuntungan , kemenangan atau kebahgiaan yang hakiki .” (surah An-Nur ayat 31)


"ANJING MAKHLUK ALLAH... BUKAN MAHRAM PEGANG, PELUK TAK JADI ISU" - NABILA HUDA

"Anjing adalah makhluk daripada Allah juga, tidak ada masalah pun kita berbuat baik terhadap apa sahaja binatang yang ada. Lagipun saya dah beritahu yang saya dah samak. Saya tak rasa pun saya buat begitu untuk pengaruh semua orang pegang.

"Saya hanya nak tunjuk sebagai manusia, kita perlulah menyayangi setiap benda yang ada dimuka bumi ini," demikian kata pelakon Nabila Huda atau mesra disapa Abil yang menjelaskan niatnya hanya untuk berkongsi kegembiraan serta menunjukkan rasa kasih sayang terhadap haiwan.

Ujarnya lagi, isu tersebut tidak harus diperbesarkan kerana ada perkara lain yang perlu dipandang serius. Kata Abil lagi, isu masalah sosial di kalangan remaja adalah lebih membimbangkan dan perlu diberi perhatian golongan agamawan berbanding isu memegang anjing.

Klik untuk gambar besar

"Its not a big issue! Saya tahulah anjing tu haram. Kalau yang bukan mahram berpegangan tangan, berpelukan itu tak jadi isu pula. Mereka tak fikir setiap komen itu sebenarnya saya boleh ambi dan buat laporan polis".

Baru-baru ini foto Nabila Huda di Instagram bersama seekor anjing baka Husky ketika bercuti di New Zealand menjadi perhatian ramai. Perkara itu turut mendapat perhatian PU Syed yang menegur tindakan pelakon itu. Foto dimuatnaik Abil itu hangat diperkatakan, bagaimanapun pelakon itu awal-awal lagi memaklumkan bahawa dia sudah pun menyamak selepas bermain dengan haiwan tersebut.

www.myartis.com / Sumber & foto: mStar & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI: "SAYA TAK KACAU HIDUP DIA... KALAU TAK SUKA, CAKAP BAIK-BAIK"

"Sejujurnya, saya sudah lama tidak tempah baju dengan dia. Saya tak kacau pun hidup dia, jadi dia tak perlu kacau saya. Kalau tak suka, cakap baik-baik atau mesej. Kurang manis tindakannya itu. Saya terkejut dan mesej dia di Instagram (DM) tanya apa masalah dia dengan saya.

"Bagi saya, apabila bercakap mengenai muzik dan menjadi nombor satu, ia bukan lagi soal suara sedap atau tidak, tapi ia mengenai 'trending'. Saya tak bayar pun YouTube. Saya buat lagu bukan nak bersaing dengan sesiapa. Jadi, pada akhirnya saya berasa buat baik pun orang suka.

"Tak perlu nak buat kontroversi," kata usahawan kosmetik Datuk Seri Aliff Syukri yang menyifatkan tindakan pereka fesyen Ezuwan Ismail yang membuat hantaran berbaur sindiran terhadap dirinya di Instagram adalah kurang manis.

Aliff Syukri berkata, dia terkejut kerana dia tidak mempunyai sebarang masalah dengan pereka fesyen itu. Mengulas mengenai lagu raya berjudul 'Lala Raya' yang masih kekal di kedudukan teratas carta 'trending' YouTube, Aliff berkata dia merakamkan lagu itu sekadar suka-suka.

"Saya bersyukur sebab penat jerih akhirnya memberi hasil walaupun tak ada kontroversi. Pada awalnya suka-suka saja. Saya rakamkan lagu ini pun bukan untuk tujuan tular dan nombor satu.

Klik untuk gambar besar

"Saya pun tidak mendapat sokongan TV dan radio. Saya hanya di pinggiran. Jadi, apabila nombor satu, alhamdulillah. Awalnya sedih juga, sebab dari awal lagi orang sudah pertikaikan dan tetap cakap saya buat pemasaran.

"Saya buat lagu ini saya 'acah' menjadi artis. Tapi 'trending' lah juga. Saya buat untuk kepuasan peribadi. Walaupun TV dan radio tak mainkan lagu ini, tidak mengapa.

"Saya tak tahu apa kurang saya. Artis baru pun jumlah tontonan ratus ribu saja, tapi masih mendapat sokongan," ujarnya yang juga duta baju Melayu CaryaZara.

Video muzik lagu ciptaan Amy Ukays dan lirik oleh Aliff dan isterinya, Datin Seri Nur Shahida Mohd Rashid yang dimuat naik sejak 3 Mei itu sudah mencecah lebih sejuta tontonan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


23 FOTO - BEKAS PROTEGE FAIZAL TAHIR & RAMLAH RAM SELAMAT NIKAH

Tahniah diucapkan buat bekas naib juara Mentor musim ke-6, Anas Ridzuan, 27, yang selamat bergelar suami kepada Ana Syuhada, 25, yang juga bekas peserta program realiti berkenaan dengan sekali lafaz tepat pada jam 10.17 pagi semalam.

Majlis yang berlangsung secara sederhana di Masjid Seksyen 7, Shah Alam itu menyaksikan bekas protege kepada Faizal Tahir dan Ramlah Ram itu masing-masing secocok mengenakan persalinan sedondon berwarna hijau.

Dalam majlis yang hanya dihadiri ahli keluarga terdekat itu, Anas yang kini aktif berlakon drama dan teater telah menyerahkan wang hantaran sebanyak RM15,000 dengan mas kahwin berjumlah RM300 berserta enam dulang hantaran berbalas tujuh.

Sementara itu, majlis resepsi dua mempelai itu dijadualkan berlangsung di Dewan Melur Shah Alam pada 14 Januari hadapan, manakala majlis sebelah pengantin lelaki dijangka bakal diadakan di Ipoh, Perak.

Gambar-gambar sekitar majlis pernikahan pasangan ini telah dirakamkan oleh jurugambar rasmi mereka iaitu fedoravisual

GAMBAR LAIN:
Klik untuk size besar

Sumber: Utusan
Foto: Anas Ridzuan IG & fedoravisual

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AISHAH PUNYAI SEBAB BUKA CERITA PERCERAIAN: "SAKITNYA MASIH TERASA, WALAUPUN I NAMPAK OK"

"Aduuuh sakitnya masih terasa, walaupun I nampak ok dan tersenyum. I cuba elak di interview hanya untuk bercerita tentang hal itu. Dan I menjawap dan mengakui yang I sudahpun diceraikan. I terpaksa jawap dan jelaskan kedudukan I. Ini penting untuk mengelakkan fitnah.

"Jadi jangan ada pihak yang tuduh-tuduh sembarangan mengatakan I saja bercerita. Bila wartawan lain call untuk interview tentang hal itu I katakan tak ada komen apa-apa lagi. Cukuplah public tahu kami dah bercerai. Kenapa, bila, mengapa dan lain-lain tak perlulah diceritakan.

"Berilah kami ruang untuk teruskan fasa hidup ini dengan tenang. Yang dah lepas tu biarkanlah ia berlalu. Terima kasih teman-teman, family dan peminat yang mendoakan I dan anak-anak," tulis penyanyi Datuk Aishah menerusi laman Instagram miliknya dimana dia mengakui tidak berniat untuk menghebohkan berita perceraiannya sehingga dicari ramai wartawan untuk bertanya lanjut mengenainya.

Klik untuk gambar besar

Reda dengan ketentuan takdir, pelantun lagu 'Janji Manismu' itu, walaupun tidak lagi menjawat peranan sebagai seorang isteri, kehidupan harus diteruskan seperti biasa. Pinta Aishah, 57, dia tidak mahu terlalu menggembar-gemburkan perkara yang sudah menjadi sejarah dalam lipatan hidupnya. Katanya, apa yang berlaku, biarlah berlalu.

"Jodoh, ajal dan maut Allah SWT yang tentukan. Kita hanya hamba yang lemah. Saya tetap meneruskan kehidupan seperti biasa dan sebaik mungkin. Bahagiakan hidup bersama anak-anak dan keluarga, Insya-Allah. Banyakkan amalan dan ibadah dan pada pada masa sama, berkarya dalam muzik demi para peminat yang tidak henti-henti memberikan sokongan.

"Benda dah lepas. Saya tak nak orang fikir saya menjaja benda yang dah berlaku. Saya minta difahami dan orang ramai mengerti fasa yang sedang saya jalani. Kalau saya cerita lebih-lebih nanti, orang fikir saya yang melebih-lebih dan akhirnya, saya juga dipersalahkan. Apa pun, saya mendoakan yang baik-baik buat pihak sebelah sana dan saya mengharapkan perkara sama," ujarnya yang kini muncul dengan single terbaharu, 'Ketentuan Takdir'.

Kembali solo selepas lima tahun kembali melayari bahtera perkahwinan, Aishah memaklumkan, dua cahaya matanya daripada perkahwinan pertama, Armand Azhari, 28, dan Azhad Ahlami, 23, merupakan sumber kekuatan hidupnya sekarang.

"Ini bukan perkara baharu buat saya (bercerai). Lagipun, saya pernah melalui pengalaman sama sebelum ini. Masa itu, anak-anak masih kecil lagi. Sekarang, anak-anak sudah dewasa dan menjadi tempat untuk saya bergantung harap. Hidup saya kini hanyalah untuk anak-anak," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ZAREMA ZAINAL BERSALIN ANAK LELAKI MELALUI PEMBEDAHAN?

Isteri kepada pemain bola sepak Aidil Zafuan iaitu Zarema Zainal dikatakan telah selamat melahirkan anak lelaki pada Khamis 5 Februari secara pembedahan di Hospital Columbia Asia, Klang.

Bagaimanapun, maklumat tersebut tidak dapat disahkan buat sementara ini kerana tiada apa-apa kenyataan rasmi yang dibuat oleh mereka. Apa yang ada hanyalah sekeping gambar Aidil bergambar dengan seorang doktor di hospital terbabit.

Untuk info, pasangan ini berkahwin pada 14 Mac 2014 dan telah membuat majlis baby shower pada penghujung Januari lalu.

Jika benar telah selamat bersalin, tahniah diucapkan!

Aidil di Hospital Columbia Asia

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'MUNAFIK 2': INDIVIDU DISAMAN RM100K - YUSOF HASLAM NAFI ANIAYA

Pengarah Syamsul Yusof menerusi laman Twitter dan Instagramnya telah meluahkan rasa syukur dan puas hati mengenai kemenangan Skop Productions Sdn Bhd membabitkan tuntutan saman ke atas individu yang memuatnaik dan menyebar filem Munafik 2 arahannya di media sosial, semalam.

Kata Syamsul tindakan tersebut diambil agar ia menjadi pengajaran kepada pihak tersebut yang dikenali sebagai Sasuke Kun ataupun nama sebenarnya Muhammad Izwan Shah Kamal Shah.

Syamsul yang juga pengarah dan pelakon utama filem pecah panggung 'Munafik 2' berkata, dia berharap kemenangan itu akan membuka mata banyak pihak dan menjadi pengajaran kepada masyarakat.

"Saya berharap lebih ramai individu yang melakukan jenayah ini dibawa ke muka pengadilan. Kami mengambil tindakan ini bukan hanya untuk syarikat produksi sendiri, tetapi mewakili industri perfileman tanah air.

"Ramai yang tidak tahu tindakan memuatnaik filem tanpa keizinan adalah kesalahan jenayah dan pihak kami bertindak juga hanya mengikut saluran undang-undang," katanya.

Klik untuk gambar besar

Mahkamah Tinggi Taiping semalam memerintahkan defendan, Muhammad Izwan Shah Kamal Shah membayar sebanyak RM100,000 kepada Skop Productions.

Defendan juga dihalang melanggar hak cipta plaintif-plaintif untuk filem 'Munafik 2', memuatnaik dan mana-mana bahagian daripada filem berkenaan dalam apa-apa bentuk dalam media sosial dan platform lain, tanpa keizinan plaintif-plaintif.

Syamsul berkata, ia juga adalah kes pertama dalam sejarah industri perfileman tempatan apabila Skop Productions mengheret individu tidak bertanggungjawab memuatnaik filem tanpa kebenaran ke mahkamah.

Syamsul turut berharap Perbadanan Kemajuan Filem Nasional (Finas) membuka mata untuk mengetengahkan isu ini kepada pihak berkuasa.

"Finas perlu melakukan sesuatu membabitkan isu cetak rompak filem tempatan yang tiada penghujungnya. Pihak berkuasa perlu lebih tegas kerana undang-undang sedia ada juga longgar untuk membanteras jenayah cetak rompak ini," ujarnya.

Sementara itu, pengarah Urusan Skop Productions Sdn Bhd, Datuk Yusof Haslam menjelaskan tindakan syarikat mengheret pihak terbabit ke muka pengadilan bukanlah atas niat menganiaya orang.

Yusof memberitahu, tindakan individu terbabit seolah-olah mencabar dirinya dan Syamsul sebagai pengarah 'Munafik 2', apabila harta intelek yang dihasilkan diperlakukan sedemikian rupa.

"Saya bukan mahu aniaya sesiapa tetapi tindakan individu terbabit seolah-oleh mencabar saya dan Syamsul. Niatnya mahu mensabotaj filem Munafik 2... Bukan saya dan Syamsul tidak beri amaran, malah kakitangan syarikat pun sudah banyak kali menasihati agar dia padam (filem Munafik 2) dalam laman sosial tetapi tidak diendah.

"Sebaliknya, individu terbabit muatnaik filem itu di tempat lain hingga tersebar ke Indonesia. Jadi, saya fikir, kita kena bertindak kali ini. Ada penerbit yang mengalami kerugian teruk, tetapi kami maafkan.

Perlu dijelaskan, tindakan saya adalah sebagai peringatan terhadap netizen agar menghormati undang-undang, bukannya mencabar. Saya ambil tindakan ini bukan untuk syarikat produksi saya, sebaliknya mewakili industri perfileman negara," jelasnya.

Terdahulu, Datuk Yusof dan Syamsul mengambil tindakan mahkamah terhadap individu yang melanggar hak cipta filem dengan memuatnaik di laman media sosial Facebook dan Instagram menerusi akaun profil Sasuke Kun dan @muhammad_izwan_shah.

Filem 'Munafik 2' kemudiannya tersebar luas dan dikongsi di beberapa laman media sosial untuk tontonan umum. Sebelum itu, satu laporan polis berkaitan itu sudah dibuat di Balai Polis Setapak, Kuala Lumpur pada 20 September lalu.

www.myartis.com / Sumber & foto: Harian Metro Berita Harian & Instagram Syamsul Yusof @thehitmannazri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::